

ΔΙΕΥΘΥΝΣΗ ΠΕΡΙΒΑΛΛΟΝΤΟΣ-ΚΥΚΛΙΚΗΣ ΟΙΚΟΝΟΜΙΑΣ ΚΑΙ ΑΝΑΚΥΚΛΩΣΗΣ



**ΥΠΗΡΕΣΙΑ ΚΑΘΑΡΙΟΤΗΤΑ**

 Κανονισμός **Καθαριότητας**

Δήμου **Mοσχάτου-Tαύρου ΙΑΝΟΥΑΡΙΟΣ 2020**

Κύρια προτεραιότητα της Δημοτικής Αρχής αποτελεί η καθαριότητα της πόλης και η διασφάλιση ενός περιβάλλοντος όμορφου και υγιούς για τους δημότες, κατοίκους, τους επαγγελματίες και τους επισκέπτες. Για την επίτευξη αυτού του στόχου είναι καταρχάς, απαραίτητη μία καλά οργανωμένη και πλήρως εξοπλισμένη Υπηρεσία Καθαριότητας. Αυτό όμως από μόνο του δεν αρκεί. Απαραίτητη προϋπόθεση είναι η συνεργασία η ευαισθητοποίηση και η ενεργός συμμετοχή των πολιτών, σε ένα πλαίσιο αρχών και κανόνων που θα καλύπτει όλο το φάσμα των σχέσεων Δήμου και πολιτών με όρους ξεκάθαρους σε ότι αφορά τα δικαιώματα και τις υποχρεώσεις.

Ο παρών κανονισμός καθαριότητας αποσκοπεί να εξυπηρετήσει τις ανάγκες της καθημερινότητας και υπηρετεί αρχές και στόχους που αφορούν την τήρηση της καθαριότητας, την προστασία του φυσικού περιβάλλοντος, τη διασφάλιση της δημόσιας υγείας, την βελτίωση της ποιότητας ζωής των κατοίκων, την ανάδειξη των κοινοχρήστων χώρων, των μνημείων του, τη βελτίωση της λειτουργικότητας των εμπορικών περιοχών, την ποσοτική αύξηση και εφαρμογή της ανακύκλωσης, την ευαισθητοποίηση και την ενεργό συμμετοχή των πολιτών. Στόχος μας είναι ο συγκεκριμένος κανονισμός να αποτελέσει απαρχή μιας πιο στενής συνεργασίας μεταξύ Δήμου και πολιτών, ώστε να ανταποκριθούμε στο αίτημα που θέλει την περιβαλλοντική παιδεία ως μοχλό ανάπτυξης και προόδου της τοπικής κοινωνίας μας.

**Ανδρέας Γ. Ευθυμίου**

 Δήμαρχος Μοσχάτου- Ταύρου

Περιεχόμενα

* ΚΕΦΑΛΑΙΟ Α: ΚΑΝΟΝΙΣΤΙΚΕΣ ΔΙΑΤΑΞΕΙΣ 4
* ΚΕΦΑΛΑΙΟ Β: ΠΡΟΣΔΙΟΡΙΣΜΟΣ ΑΠΟΡΡΙΜΜΑΤΩΝ 7
* ΚΕΦΑΛΑΙΟ Γ: ΥΠΟΧΡΕΩΣΕΙΣ ΔΗΜΟΥ 12
* ΚΕΦΑΛΑΙΟ Δ: ΥΠΟΧΡΕΩΣΕΙΣ ΠΟΛΙΤΩΝ 15
* ΚΕΦΑΛΑΙΟ Ε: ΣΥΜΜΕΤΟΧΗ ΣΤΗΝ ΕΝΑΛΛΑΚΤΙΚΗ

ΔΙΑΧΕΙΡΙΣΗ ΑΠΟΡΡΙΜΜΑΤΩΝ 20

* ΚΕΦΑΛΑΙΟ ΣΤ: ΚΑΘΑΡΙΟΤΗΤΑ ΚΟΙΝΟΧΡΗΣΤΩΝ ΧΩΡΩΝ 25
* ΚΕΦΑΛΑΙΟ Ζ: ΚΑΘΑΡΙΟΤΗΤΑ ΙΔΙΩΤΙΚΩΝ ΧΩΡΩΝ 29
* ΠΑΡΑΡΤΗΜΑ 1: ΚΡΙΤΗΡΙΑ ΧΩΡΟΘΕΤΗΣΗΣ ΚΑΔΩΝ 30
* ΠΑΡΑΡΤΗΜΑ 2: ΘΕΣΜΙΚΟ ΠΛΑΙΣΙΟ ΚΑΝΟΝΙΣΜΟΥ 32
* ΠΑΡΑΡΤΗΜΑ 3: ΠΡΟΣΤΙΜΑ ΓΙΑ ΤΗ ΤΗΡΗΣΗ ΚΑΘΑΡΙΟΤΗΤΑΣ 36

Κανονιστικές Διατάξεις

Άρθρο 1: Αντικείμενο και στόχοι του Κανονισμού

1. Η καθαριότητα, η διαχείριση των απορριμμάτων και η προστασία του περιβάλλοντος είναι κοινωνικά αγαθά άμεσης προτεραιότητας, επιτυγχάνονται μέσα από τη διαρκή συνεργασία του Δήμου και των πολιτών και διέπονται από διατάξεις, υποχρεώσεις και δικαιώματα. Οι διατάξεις του παρόντος Κανονισμού σε καμία περίπτωση δεν αποκλεί- ουν την εφαρμογή των ισχυουσών διατάξεων της κείμενης νομοθεσίας και είναι έγκυ- ρες εφόσον δεν αντίκεινται στις υγειονομικές, αστυνομικές και άλλες ειδικές διατάξεις.
2. Ο παρών Κανονισμός έχει ως αντικείμενο:

α) Την ρύθμιση των υποχρεώσεων και των δικαιωμάτων του Δήμου και των πολιτών που αφορούν την τήρηση της καθαριότητας των κοινόχρηστων χώρων, την προστασία του περιβάλλοντος και τη διασφάλιση της δημόσιας υγείας στην πόλη.

β) Τη γνωστοποίηση των σχετικών κανόνων και την εφαρμογή τους από κάθε εμπλεκόμενο μέρος (Υπηρεσία Καθαριότητας, λοιπές δημοτικές υπηρεσίες, πολίτες, δημότες, κάτοικοι, επιχειρηματίες, έμποροι και επισκέπτες της πόλης).

γ) Την ορθή διαχείριση των στερεών αποβλήτων – απορριμμάτων κάθε μορφής και είδους (συσκευασία, συλλογή, αποκομιδή, ανακύκλωση, διάθεση, κ.λπ.) με μεθό- δους επιστημονικά και περιβαλλοντικά τεκμηριωμένες..

1. Στόχοι του παρόντος Κανονισμού είναι:

α)Η αποσόβηση της ρύπανσης και υποβάθμισης του περιβάλλοντος.

β) Η προστασία του φυσικού περιβάλλοντος.

γ) Η βελτίωση των προσφερόμενων υπηρεσιών στους δημότες, κατοίκους, επισκέπτες της πόλης και επαγγελματίες που δραστηριοποιούνται στο Δήμο μας.

δ) Η περιβαλλοντική ενημέρωση και ευαισθητοποίηση των δημοτών, των κατοίκων και των επαγγελματιών, καθώς και η ενεργός συμμετοχή τους.

ε) Η λήψη όλων των αναγκαίων μέτρων για την επίτευξη αυτών των σκοπών.

1. Η ορθή διαχείριση των στερεών αποβλήτων βασίζεται στην αειφόρο ανάπτυξη και στις κύριες αρχές της περιβαλλοντικής πολιτικής της Ευρωπαϊκής Ένωσης και της χώρας μας, οι οποίες είναι:

α) Η αρχή της προφύλαξης και της πρόληψης, που αφορά την εκ των προτέρων περιβαλλοντική προστασία.

β) Η αρχή της αποφυγής παραγωγής αποβλήτων.

γ) Η αρχή της πρόληψης ή και μείωσης παραγωγής αποβλήτων.

δ) Η αρχή «ο ρυπαίνων πληρώνει», η οποία στοχεύει στην πρόληψη ή διαφορετικά στην αποκατάσταση της περιβαλλοντικής βλάβης.

ε) Η αρχή της εγγύτητας, όπου τα απόβλητα θα πρέπει να διαθέτονται κοντά στο σημείο παραγωγής.

στ) Η αρχή της επαναχρησιμοποίησης, της ανακύκλωσης και της ανάκτησης των υλικών. ζ) Η αρχή της ανάκτησης ενέργειας, στις περιπτώσεις που δεν είναι δυνατή η ανάκτηση

υλικών λόγω τεχνικών περιορισμών.

η) Η αρχή της ασφαλούς διάθεσης, η οποία αποτελεί την έσχατη λύση, εφόσον η απόρ- ριψη αποβλήτων σε χώρους διάθεσης έχει βαρύτατες επιπτώσεις στο περιβάλλον.

Άρθρο 2:Αρμόδιος Φορέας εφαρμογής των διατάξεων

1. Η αρμοδιότητα για την εφαρμογή των διατάξεων του Κανονισμού ανήκει στη Δημοτι- κή Αρχή, όπως αυτή εκπροσωπείται από τον Δήμαρχο και τον αρμόδιο Αντιδήμαρχο, ασκούμενη από την Υπηρεσία Καθαριότητας. Η Δημοτική αρχή εξουσιοδοτεί τα αρμόδια όργανα της Διεύθυνσης Καθαριότητας (προϊστάμενους, επόπτες καθαριότητας κ.λπ.), και το αντίστοιχο προσωπικό κάθε άλλης εμπλεκόμενης βάση αρμοδιότητας υπηρεσίας για τη διαπίστωση των παραβάσεων, την επιβολή των προβλεπόμενων χρηματικών προστίμων ή άλλων διοικητικών μέτρων και την υποβολή μηνύσεων σε βάρος των παραβατών. Κάθε αρμόδιο όργανο, οι φορείς, οι δημότες οι κάτοικοι, και οι επισκέπτες της πόλης οφείλουν να τηρούν τον παρόντα κανονισμό και να συνδράμουν τη δημοτική αρχή για την καλύτερη και αποτελεσματικότερη επίτευξη της αποστολής της. Ο Δήμαρχος έχει τη διακριτική ευχέρεια, με αποφάσεις του, να αναθέτει σε δημοτικούς υπαλλήλους την εφαρμογή μέρους ή του συνόλου των διατάξεων του παρόντος Κανονισμού και τη βεβαίωση των σχετικών παραβάσεων.
2. Η Υπηρεσία Καθαριότητας έχει την υποχρέωση να φροντίζει για την καθαριότητα σε πλατείες, δρόμους, άλση, πάρκα, πεζοδρόμια, δημοτικά & ιδιωτικά οικόπεδα (σύμφωνα με την κείμενη νομοθεσία) καθώς και σε οποιονδήποτε άλλο κοινόχρηστο χώρο, στον οποίο παράγονται κάθε μορφής, ποιότητας και ποσότητας απορρίμματα και που ευρίσκεται μέσα στα διοικητικά όρια του Δήμου Μοσχάτου – Ταύρου.
3. Oι αρμοδιότητες του Δήμου που αναφέρονται στον παρόντα Κανονισμό ασκούνται παράλληλα και κατά περίπτωση από τις αρμόδιες αρχές (Ελληνική Αστυνομία κ.λπ.).

Άρθρο 3: Πρόστιμα και αναπροσαρμογή προστίμων

1. Η διαδικασία επιβολής των προστίμων που προβλέπεται από τον παρόντα Κανονισμό Καθαριότητας καθορίζεται με απόφαση του Δημοτικού Συμβουλίου. Κατά την επιβολή του προστίμου λαμβάνεται υπόψη κυρίως η σοβαρότητα της παράβασης, η συχνότητα και η υποτροπή. Τα πρόστιμα καθορίστηκαν με απόφαση του Δημοτικού Συμβουλίου και αναπροσαρμόζονται με νεότερη απόφαση.

 2. Η διαδικασία επιβολής του προστίμου αρχίζει με τη βεβαίωση της παράβασης από την αρμόδια υπηρεσία του Δήμου  .Ο παραβάτης  έχει το δικαίωμα να εμφανισθεί μέσα σε έξι (6) ημέρες από την ημέρα που βεβαιώθηκε και γνωστοποιήθηκε η παράβαση στον Διευθυντή   Περιβάλλοντος – Πρασίνου και Καθαριότητας του Δήμου ή τον αναπληρωτή του και να εκθέσει τις αντιρρήσεις του, ο οποίος και κρίνει τη βασιμότητά τους. Αν  αυτές κριθούν βάσιμες, τα διοικητικά πρόστιμα διαγράφονται. Σε αντίθετη περίπτωση βεβαιώνονται ως δημόσιο έσοδο και πρέπει να καταβληθούν στο Ταμείο του Δήμου.Κατά των επιβαλλομένων χρηματικών προστίμων και λοιπών διοικητικών ποινών του παρόντος κανονισμού επιτρέπεται η άσκηση της προβλεπόμενης από τον Κώδικα Διοικητικής Δικονομίας προσφυγής ενώπιον του Διοικητικού Πρωτοδικείου Πειραιά εντός προθεσμίας εξήντα (60) ημερών από την επίδοση της πράξης.

Άρθρο 4: Τέλη καθαριότητας

1. Για την αντιμετώπιση των δαπανών καθαριότητας ο Δήμος επιβάλλει τέλη καθαριότη- τας σύμφωνα με τις ισχύουσες διατάξεις.
2. Τα τέλη αναπροσαρμόζονται με απόφαση του Δημοτικού Συμβουλίου.

Άρθρο 5: Ισχύς Κανονισμού

1. Οι δημοτικές κανονιστικές διατάξεις του παρόντος Κανονισμού καταρτίστηκαν με βάση το ισχύον θεσμικό πλαίσιο και δεν θίγουν τις γενικές διατάξεις της σχετικής νομοθε- σίας, τις υγειονομικές διατάξεις, τις αστυνομικές και άλλες ειδικές διατάξεις της κεί- μενης νομοθεσίας. Αποσκοπούν στην οριοθέτηση των δικαιωμάτων και υποχρεώσεων των πολιτών σε θέματα καθαριότητας, προστασίας του περιβάλλοντος και ευταξίας των κοινόχρηστων και ιδιωτικών υπαίθριων χώρων.
2. Η έναρξη ισχύος του παρόντος Κανονισμού αρχίζει από την ημερομηνία έγκρισής του από την Περιφέρεια Αττικής και διαρκεί μέχρι την τροποποίηση ή κατάργησή του από νέα απόφαση του Δημοτικού Συμβουλίου.

Κεφάλαιο Β:

**Προσδιορισμός Απορριμμάτων**

Άρθρο 6: Ταξινόμηση απορριμμάτων

1. Ως απορρίμματα/στερεά απόβλητα νοούνται όλες οι ουσίες ή αντικείμενα κυρίως στερε- άς μορφής, που προέρχονται από ανθρώπινες δραστηριότητες ή φυσικούς κύκλους και παράγονται σε χώρους διαβίωσης, εργασίας, παραγωγής, ψυχαγωγίας και γενικώς αστι- κού περιβάλλοντος που είναι εγκαταλελειμμένα ή πρόκειται να εγκαταλειφθούν, όπως περιλαμβάνονται αναλυτικά στο παράρτημα ΙΒ΄ του άρθρου 17 της ΚΥΑ 50910/2727/03 (ΦΕΚ Β΄ 1909/03) «Ευρωπαϊκός Κατάλογος Αποβλήτων», απόφαση 2001/118/ΕΚ . Τα απορρίμματα ταξινομούνται σε αστικά (παρ. 2), ειδικά (παρ. 3), τοξικά-επικίνδυνα (παρ. 4) και ανακυκλώσιμα (παρ. 5).
2. Τα **αστικά απορρίμματα** περιλαμβάνουν:

α) Εσωτερικά απορρίμματα που προέρχονται από οικίες, καταστήματα, γραφεία, επαγ- γελματικούς χώρους, νοσοκομεία, πλην αυτών που περιγράφονται στην παρ. 4γ, ιδρύματα, εκκλησίες, σχολεία, και γενικά από όλους τους χώρους όπου εκδηλώνο- νται ανθρώπινες δραστηριότητες.

β) Εξωτερικά απορρίμματα οποιασδήποτε φύσης και προέλευσης που εναποτίθενται σε οδούς, κοινόχρηστους χώρους, ακάλυπτα οικόπεδα κ.λπ.

γ) Προϊόντα κηπευτικών εργασιών καλλωπιστικών φυτών (κλαδιά, φύλλα, χόρτα κ.λπ.). δ) Ογκώδη αστικά απορρίμματα (παλαιά έπιπλα, στρώματα, οικιακές συσκευές κ.λπ.).

1. Τα **ειδικά απορρίμματα** περιλαμβάνουν:

**α)** Υπολείμματα από δραστηριότητες μονάδων βιομηχανίας, βιοτεχνίας, οικοτεχνίας και κάθε άλλης μονάδας παραγωγής ή κατεργασίας του πρωτογενούς, δευτερογενούς ή τριτογενούς τομέα (π.χ. εργοστασίων, εργαστηρίων, συνεργείων, επιχειρήσεων τροφίμων και εστίασης, λαϊκών αγορών, ιχθυαγορών, ιχθυόσκαλας κ.α.) και δεν προσομοιάζουν με τα αστικά απορρίμματα, λόγω όγκου, ποσότητας, δυνατότητας μεταφοράς και τελικής επεξεργασίας (π.χ. αντικατασταθέντα ελαστικά αυτοκινήτων, μέταλλα, ξύλο - πριονίδι, χαρτί, πλαστικά, χρησιμοποιημένα έλαια, λίπη, υφάσματα, χρώματα, κόλες, ρητίνες, ορυκτέλαια, σάπια φρούτα και υπολείμματα τροφών κ.α.)

**β)** Απόβλητα νοσοκομείων, κλινικών και θεραπευτηρίων, προερχόμενα από αίθουσες χειρουργείων και τοκετών, παθολογοανατομικών, μικροβιολογικών, αιματολογικών εργαστηρίων, τμημάτων λοιμωδών νόσων κ.λ.π., εκτός των μολυσματικών αποβλήτων, τα οποία οδηγούνται υποχρεωτικά για εξουδετέρωση με ειδικά μηχανήματα αποστείρωσης.

**γ)** Προϊόντα και υλικά προερχόμενα από εκσκαφές, κατεδαφίσεις και γενικά οικοδομικές εργασίες.

**δ)** Απόβλητα τα οποία δεν είναι δυνατό να μεταφερθούν με τις συνήθεις μεθόδους και οχήματα.

**ε)** Άχρηστα ή εγκαταλελειμμένα αυτοκίνητα, σκάφη και άλλα οχήματα ή μηχανήματα,

καθώς και εξαρτήματα ή μέρη τους.

1. **Τοξικά-επικίνδυνα** απορρίμματα θεωρούνται όλα όσα περιέχουν ουσίες που εγκυμονούν κινδύνους για την υγεία και το περιβάλλον (γεωργικά φάρμακα, εκρηκτικά, ραδιενεργά κ.λπ.) των οποίων η συλλογή, αποκομιδή και διάθεση γίνεται με τρόπους, μεθόδους και μεταφορικά μέσα διαφορετικά από τα συνήθη και τα οποία περιλαμβάνουν:

α) Όλα τα απορρίμματα που περιέχουν ουσίες οι οποίες εγκυμονούν κινδύνους για την υγεία, την ασφάλεια και το περιβάλλον (γεωργικά φάρμακα, ραδιενεργά, εκρηκτικά, τοξικά κ.λπ.), τα οποία περιέχονται στην ΚΥΑ 13588/725/06 (ΦΕΚ Β´ 383/06) με αντικείμενο «Μέτρα, όροι και περιορισμοί για τη διαχείριση επικίνδυνων αποβλή- των» σε συμμόρφωση με τις διατάξεις της οδηγίας 91/689/ΕΟΚ.

β) Απόβλητα μη δυνάμενα να μεταφερθούν διά των συνήθων μεθόδων και οχημάτων. γ) Υπόλοιπα νοσοκομείων και θεραπευτηρίων γενικώς, εκτός εκείνων που προέρχονται

από αίθουσες χειρουργείου και τοκετών, μικροβιολογικά εργαστήρια, νοσοκομεία ή τμημάτων αυτών για λοιμώδη νοσήματα, τα οποία οδηγούνται υποχρεωτικά προς καύση σε ειδικούς κλιβάνους.

1. Στα ανακυκλώσιμα υλικά ανήκουν όλα τα προς απόρριψη υλικά τα οποία με την κατάλ- ληλη επεξεργασία παρέχουν εκ νέου πρώτες ύλες. Το είδος τους καθορίζεται από τον Ενιαίο Φορέα Διαχείρισης Στερεών Αποβλήτων, όπως:

α) Γυάλινες συσκευασίες (νερό, αλκοολούχα ποτά, χυμοί, αναψυκτικά, βαζάκια τροφί- μων).

β) Χάρτινες συσκευασίες (δημητριακά, πίτσες, μπισκότα, ζάχαρη, απορρυπαντικά, οδο- ντόκρεμες), χαρτοσακούλες, χαρτοκιβώτια, έντυπο χαρτί (εφημερίδες, περιοδικά, βιβλία), χάρτινες συσκευασίες υγρών προϊόντων (γάλατα, χυμοί).

γ) Πλαστικές συσκευασίες (νερό, μπουκάλια πλαστικά, αναψυκτικά, γιαούρτια, απορ- ρυπαντικά, είδη καθαρισμού, σαμπουάν, αφρόλουτρα, οδοντόκρεμες, αποσμητικά), πλαστικές σακούλες.

δ) Μεταλλικές συσκευασίες από αλουμίνιο ή λευκοσίδηρο (αναψυκτικά, μπύρες, γάλα- τα εβαπορέ, τόνος, καφές, τοματοπολτός).

ε) Συσσωρευτές (μπαταρίες) πάσης φύσεως, μεγάλες ηλεκτρικές συσκευές (ψυγεία, πλυντήρια, ηλεκτρικές κουζίνες), μικροσυσκευές (κλιματιστικά, φωτιστικά είδη, συ- σκευές τηλεπικοινωνίας, σεσουάρ, μίξερ, προϊόντα εικόνας και ήχου, εξοπλισμός πληροφορικής, ηλεκτρικά-ηλεκτρονικά εργαλεία και παιχνίδια), ιατροτεχνολογικά προϊόντα, όργανα παρακολούθησης και ελέγχου, συσκευές αυτόματης διανομής, κα- ταλύτες εξάτμισης οχημάτων, λάστιχα μηχανοκίνητων μέσων, λάδια πάσης φύσεως (τηγανέλαια, καμένα λίπη-ορυκτέλαια).

Άρθρο 7: Χώροι παραγωγής απορριμμάτων και υπεύθυνοι τήρησης διατάξεων

1. ***ΚΑΤΟΙΚΙΕΣ*** θεωρούνται οι αυτοτελείς χώροι, καθώς και τα συγκροτήματα κατοικιών (πολυκατοικίες), όπου μένουν, μόνιμα ή πρόσκαιρα, μεμονωμένα άτομα ή οικογένειες. Υπεύθυνοι για την καθαριότητα και την τήρηση των διατάξεων του παρόντος Κανονισμού είναι οι ιδιοκτήτες των κατοικιών, ενώ για τους κοινόχρηστους χώρους των πολυκατοικιών και οικιστικών συγκροτημάτων είναι οι διαχειριστές τους. Αν δεν υπάρχει διαχειριστής, τότε ως υπεύθυνοι θεωρούνται όλοι οι ιδιοκτήτες των διαμερισμάτων και καταστημάτων του κτιρίου.
2. ***ΕΠΙΧΕΙΡΗΣΕΙΣ-KΑΤΑΣΤΗΜΑΤΑ-ΑΠΟΘΗΚΕΣ*** θεωρούνται οι αυτοτελείς χώροι, όπου λειτουργούν κάθε φύσεως εμπορικές επιχειρήσεις, καθώς και τα κάθε είδους εργαστήρια και βιοτεχνίες. Υπεύθυνοι για την καθαριότητα και την τήρηση των διατάξεων του παρόντος Κανονισμού κατά περίπτωση είναι:

α) Για τις προσωπικές επιχειρήσεις, ο ιδιοκτήτης ή ο Διευθυντής τους.

β) Για τις Ανώνυμες Εταιρείες, ο ασκών τη διοίκηση .

γ) Για τις Ομόρρυθμες και Ετερόρρυθμες Εταιρείες, για τις Εταιρείες Περιορισμένης Ευθύνης και για τις Ιδιωτικές Κεφαλαιουχικές Εταιρίες ο Διαχειριστής.

δ) Για τους Συνεταιρισμούς, ο Πρόεδρος και τα μέλη του Διοικητικού Συμβουλίου. ε) Για τα Σωματεία, ο Πρόεδρος και τα μέλη του Διοικητικού Συμβουλίου.

1. ***ΓΡΑΦΕΙΑ*** θεωρούνται οι αυτοτελείς χώροι, όπου ασκείται οποιοδήποτε επάγγελμα, μόνιμο ή πρόσκαιρο. Υπεύθυνος για την καθαριότητα και την τήρηση των διατάξεων του παρόντος κανονισμού είναι ο ιδιοκτήτης, νομέας ή κάτοχος του γραφείου.
2. ***ΓΕΩΤΕΜΑΧΙΑ***  θεωρούνται οι ακάλυπτοι χώροι, περιφραγμένοι ή μη, εντός ή εκτός σχεδίου. Υπεύθυνος για την καθαριότητα και την τήρηση των διατάξεων του παρόντος κανονισμού είναι ο ιδιοκτήτης, νομέας ή κάτοχος του οικοπέδου.

 ***5.ΜΕΤΑΦΟΡΙΚΕΣ ΕΤΑΙΡΕΙΕΣ & ΧΩΡΟΙ ΔΙΑΧΕΙΡΙΣΗΣ & ΕΠΕΞΕΡΓΑΣΙΑΣ ΔΙΑΦΟΡΩΝ ΥΛΩΝ***

 **α.** Υπεύθυνοι θεωρούνται όσοι προΐστανται των επιχειρήσεων, οι εξουσιοδοτημένοι εκτέλεσης εργασιών, οδηγοί, χειριστές μηχανημάτων

 **β.** Γενικά κάθε πρόσωπο που τελεί σε σχέση πρόστησης, από τους προαναφερόμενους επαγγελματίες.

**6**. ***ΒΙΟΜΗΧΑΝΙΚΕΣ ΚΑΙ ΒΙΟΤΕΧΝΙΚΕΣ ΜΟΝΑΔΕΣ*** ***ΚΑΙ ΕΡΓΑΣΤΗΡΙΑ*** θεωρούνται οι στεγασμένοι ή υπαίθριοι χώροι, που χρησιμοποιούνται από βιομηχανικές ή βιοτεχνικές επιχειρήσεις(π.χ μονάδες κρέατος) για παραγωγική δραστηριότητα και υποστηρικτικές δράσεις. Στις μονάδες αυτές ο υπεύθυνος για την καθαριότητα και την τήρηση των διατάξεων του παρόντος Κανονισμού ορίζεται με απόφαση της διεύθυνσης της μονάδας, που κοινοποιείται ταυτόχρονα στον Δήμο. Σε περίπτωση που δεν έχει οριστεί τέτοιο πρόσωπο, υπεύθυνοι θεωρούνται ο ιδιοκτήτης και ο διευθυντής της μονάδας.

**7.*ΥΠΕΥΘΥΝΟΙ ΜΕΤΑΦΟΡΑΣ ΚΑΙ ΜΕΤΑΦΟΡΤΩΣΗΣ*** θεωρούνται όσοι εκτελούν τις αντίστοιχες εργασίες, καθώς επίσης και οι οδηγοί, οι χειριστές μηχανημάτων και γενικά κάθε προστηθείς από τους εκτελούντες τις εργασίες αυτές.

**8.** ***ΟΙΚΟΔΟΜΙΚΕΣ ΕΡΓΑΣΙΕΣ*** υπεύθυνος είναι το φυσικό πρόσωπο ή ο νόμιμος εκπρόσωπος του νομικού προσώπου στο όνομα των οποίων έχει εκδοθεί η αντίστοιχη οικοδομική άδεια.

 **9. *ΣΥΝΕΡΓΕΙΑ ΕΠΙΣΚΕΥΗΣ ΟΧΗΜΑΤΩΝ –ΔΙΚΥΚΛΩΝ –ΠΛΥΝΤΗΡΙΑ –ΧΩΡΟΙ ΣΤΑΘΜΕΥΣΗΣ***

 Θεωρούνται οι χώροι όπου γίνονται οι διάφορες εργασίες, είτε ανοικτοί είτε κλειστοί, που λειτουργούν σύμφωνα με την εκάστοτε νομοθεσία, ως προς την αδειοδότηση και την χρήση χώρου. Υπεύθυνοι θεωρούνται ο επιτηδευματίας ή το κάθε εξουσιοδοτημένο πρόσωπο που έχει οριστεί.

**10**.Όλοι ανεξαιρέτως οι κάτοικοι ή οι διερχόμενοι από την πόλη μας, καθώς και όλοι οι φορείς του Δημοσίου και Ιδιωτικού Τομέα, καθώς και οι Δημόσιες Επιχειρήσεις και Οργανισμοί (ΔΕΚΟ) είναι υποχρεωμένοι να εφαρμόζουν τον παρόντα Κανονισμό.

**11.**Οι υπεύθυνοι των προηγουμένων παραγράφων του παρόντος Κανονισμού μπορούν να ορίσουν με έγγραφό τους συγκεκριμένο πρόσωπο, που συμβιώνει ή συνεργάζεται στον ίδιο χώρο και αποδέχεται να αναλάβει την ευθύνη για την καθαριότητα και την τήρηση και εφαρμογή των διατάξεων του παρόντος Κανονισμού. Για να ισχύει η παραπάνω μεταβίβαση της ευθύνης, πρέπει τόσο εκείνος που αναθέτει, όσο και εκείνος που αποδέχεται την ανάθεση της συγκεκριμένης υπευθυνότητας, να συνυπογράψουν το σχετικό έγγραφο ενώπιον του αρμοδίου υπαλλήλου της Υπηρεσίας Καθαριότητας ή ενώπιον της Αστυνομικής Αρχής και ταυτόχρονα να βεβαιωθεί αρμοδίως η ημερομηνία και το περιεχόμενο του κειμένου, καθώς και η γνησιότητα των υπογραφών. Ακριβές αντίγραφο του παραπάνω θεωρημένου εγγράφου κατατίθεται υποχρεωτικά και με ευ- θύνη του ενδιαφερομένου στην Υπηρεσία Καθαριότητας.

Άρθρο 8: Διαχείριση απορριμμάτων

1. Ως διαχείριση απορριμμάτων νοείται η συλλογή, η μεταφορά, η διαλογή, η αποθήκευση, η εναπόθεση καθώς και οι αναγκαίες εργασίες επεξεργασίας τους για την επαναχρη- σιμοποίηση, ανάκτηση ή ανακύκλωση πρώτων υλών. Πιο συγκεκριμένα νοούνται ως:

α) «Συλλογή»: η συγκέντρωση, ο διαχωρισμός σε κατηγορίες υλικών σύμφωνα με τις φυσικές ή χημικές ιδιότητές τους και η ανάμειξη των αποβλήτων για τη μεταφορά τους. Στην έννοια της συλλογής περιλαμβάνεται και η συγκέντρωση/τοποθέτηση των αποβλήτων σε κάδους μέχρι να πραγματοποιηθεί η μεταφορά τους.

β) «Διαλογή στην πηγή»: όλοι οι τρόποι και μέθοδοι αρχικής συλλογής υλικών με σκοπό την ανακύκλωση, επαναχρησιμοποίηση ή ανάκτησή τους.

γ) «Αποκομιδή»: το σύνολο των εργασιών μετακίνησης των αποβλήτων από τα μέσα ή τους χώρους συλλογής στους χώρους διάθεσης, αξιοποίησης ή μεταφόρτωσης.

δ) «Μεταφόρτωση»: οι εργασίες μετακίνησης των αποβλήτων από τα μέσα ή χώρους συλλογής σε άλλα μέσα μεταφοράς με ενδεχόμενη συμπίεσή τους (στην έννοια αυτή περιλαμβάνεται κινητός ή σταθερός σταθμός μεταφόρτωσης).

ε) «Προσωρινή αποθήκευση»: η αποθήκευση των αποβλήτων για ορισμένο χρόνο σε εγκεκριμένο χώρο ή εγκατάσταση, μέχρι να πραγματοποιηθεί η μεταφορά τους σε εγκεκριμένη εγκατάσταση επεξεργασίας ή τελικής διάθεσης.

στ) «Διάθεση»: Όλες οι εργασίες που γίνονται στο χώρο τελικής διαχείρισης και εναπό- θεσης, που αποσκοπούν στη διαφύλαξη της δημόσιας υγείας και του περιβάλλοντος, καθώς και οι εργασίες ανακύκλωσης, επαναχρησιμοποίησης, ανάκτησης και παρα- γωγής ενέργειας.

1. Παραγωγός απορριμμάτων ορίζεται κάθε φυσικό ή νομικό πρόσωπο του οποίου η δρα- στηριότητα παράγει απόβλητα (αρχικός παραγωγός) ή κάθε πρόσωπο που πραγματο- ποιεί εργασίες προεπεξεργασίας, ανάμειξης ή άλλες εργασίες που οδηγούν σε μεταβο- λή της φύσης ή της σύνθεσης των αποβλήτων.

ΙΕΡΑΡΧΗΣΗ ΕΠΙΛΟΓΩΝ ΓΙΑ ΤΗ ΔΙΑΧΕΙΡΙΣΗ ΤΩΝ ΣΤΕΡΕΩΝ ΑΠΟΒΛΗΤΩΝ

Λιγότερο Επιθυμητή Επιλογή

Τελική Διάθεση Ανάκτηση Ενέργειας

Ανακύκλωση

Επαναχρησιμοποίηση

Περισσότερο Επιθυμητή Επιλογή

Ελαχιστοποίηση Πρόληψη

Κεφάλαιο Γ: Υποχρεώσεις Δήμου

Άρθρο 9: Καθορισμός υποχρεώσεων

1. Η συλλογή, αποκομιδή, μεταφορά και διάθεση των μη ογκωδών αστικών απορριμμάτων, όπως αυτά περιγράφονται στο άρθρο 6 παρ. 2α πραγματοποιείται καθημερινά επτά ημέ- ρες την εβδομάδα επί εικοσιτετραώρου βάσεως,βάσει προγράμματος που καταρτίζει η Υπηρεσία Καθαριότητας.
2. Η συλλογή, αποκομιδή, μεταφορά και διάθεση των αστικών και ειδικών απορριμμάτων που αναφέρονται στο άρθρο 6 παρ. 2β, 2γ και 3γ πραγματοποιείται σύμφωνα με πρό- γραμμα που καταρτίζεται από την Υπηρεσία Καθαριότητας.
3. Η συλλογή, αποκομιδή, μεταφορά και διάθεση των αστικών και ειδικών απορριμμάτων του άρθρου 6 παρ. 2δ, 3α και 3β πραγματοποιείται καθημερινά με ευθύνη του παραγω- γού των αποβλήτων.
4. Στον Δήμο εφαρμόζεται πρόγραμμα διαλογής απορριμμάτων για ανακύκλωση, ανάκτηση και επαναχρησιμοποίηση πρώτων υλών, όπως αυτά περιγράφονται στο άρθρο 6 παρ. 5.
5. Ο Δήμος διαθέτει:

α) προγράμματα αποκομιδής μη ογκωδών αστικών απορριμμάτων.

β) προγράμματα αποκομιδής ανακυκλώσιμων υλικών.

γ)προγράμματα αποκομιδής προϊόντων κηπευτικών εργασιών και ογκωδών αντικει- μένων.

1. Τα απορρίμματα μεταφέρονται, με ειδικά μέσα του Δήμου, σε σταθμούς μεταφόρτω- σης, χώρους υγειονομικής ταφής, εργοστάσια διαλογής, ανακύκλωσης, ή όπου αλλού ορίσει η Δημοτική Αρχή. Η Υπηρεσία Καθαριότητας οφείλει να διατηρεί τα μέσα προ- σωρινής αποθήκευσης σε καλή κατάσταση και να προβαίνει σε πλύσιμο, απολύμανση και συντήρησή τους.
2. Η καθαριότητα των εξωτερικών χώρων γίνεται με εργασίες περισυλλογής και απομά- κρυνσης απορριμμάτων που βρίσκονται σε οδούς, πλατείες, κοινόχρηστους χώρους, ακάλυπτα οικόπεδα και εκτάσεις από τις Υπηρεσίες του Δήμου ανάλογα με τις εποχια- κές ή τρέχουσες ανάγκες. Η συχνότητα και οι μέθοδοι σκουπίσματος των δρόμων κα- θορίζονται από τον Δήμο δεδομένων των αναγκών, των δυνατοτήτων και των διαθέσι- μων μέσων και της επάρκειας του προσωπικού. Για τη διατήρηση της καθαριότητας των εξωτερικών χώρων, ο Δήμος τοποθετεί καλαίσθητα και εύχρηστα δοχεία απορριμμάτων ή άλλους ειδικούς κάδους υποδοχής.
3. **Ο Δήμος οφείλει**:

α) Να ενημερώνει τους πολίτες για τα προγράμματα και δρομολόγια οχημάτων αποκο- μιδής απορριμμάτων και μηχανικών σαρώθρων και τις τυχόν αλλαγές.

β) Να ενημερώνει για τη λήψη έκτακτων μέτρων για την καθαριότητα της πόλης όταν αυτό απαιτείται λόγω καιρικών συνθηκών ή τοπικών ιδιαιτεροτήτων.

γ) Να πραγματοποιεί την αποκομιδή των απορριμμάτων επί πενθήμερο, εκτός αγορών και κεντρικών δρόμων κ.λπ. όπου πραγματοποιείται σε καθημερινή βάση.

δ) Να διατηρεί ξεχωριστό πρόγραμμα με το ειδικό όχημα πλυντηρίου κάδων της Υπη- ρεσίας Καθαριότητας, μετά την αποκομιδή των απορριμμάτων και ανάλογα με τις δυνατότητές του.

ε) Να φροντίζει να είναι καθαρά εξωτερικά τα φρεάτια του Δήμου.

στ) Να μεριμνά για την προστασία της υγείας των εργαζομένων στην Υπηρεσία Καθαρι- ότητας.

ζ) Να δημοσιεύσει και να γνωστοποιήσει τον παρόντα Κανονισμό, όπως ορίζεται σχετι- κά στις οικείες διατάξεις του Κώδικα Δήμων και Κοινοτήτων.

 ***9.Οι εργαζόμενοι αντιστοίχως έχουν υποχρέωση:***

**α.**  Να εφαρμόζουν τους κανόνες υγιεινής και ασφάλειας.

**β.** Να χρησιμοποιούν τα ατομικά μέσα προστασίας.

**γ.** Να διατηρούν τις διατάξεις και τους μηχανισμούς ασφάλειας.

**δ.** Να παρακολουθούν τα σχετικά σεμινάρια σε θέματα υγιεινής και ασφάλειας.

Άρθρο 10: Εξαιρέσεις από τις υποχρεώσεις

1. Η συλλογή και αποκομιδή των απορριμμάτων του άρθρου 6 παρ. 4 και όσων χαρακτηρί- ζονται ως τοξικά-επικίνδυνα ή διέπονται από ειδικές υγειονομικές διατάξεις.
2. Η συντήρηση για την οποία είναι υπεύθυνη η Τεχνική Υπηρεσία του Δήμου και ο καθαρισμός του αποχετευτικού δικτύου και του δικτύου όμβριων εσωτερικά για τον οποίο είναι υπεύθυνη η Υπηρεσία της Πολιτικής Προστασίας.
3. Ο καθαρισμός σταθμών και γραμμών, ιδιοκτησίας φορέων Μέσων Μαζικής Μεταφοράς (ΟΣΕ, Μετρό κ.λπ.).
4. Ο καθαρισμός αλσών, πάρκων, προαυλίων και πρασιών που ανήκουν σε ιδιωτικούς ή άλλους δημόσιους φορείς, εκτός αν έχει υπάρξει προηγούμενη συμφωνία.
5. Σε περιπτώσεις ανωτέρας βίας ή λήψης εκτάκτων μέτρων για λόγους δημόσιας τάξης ή διακοπής λειτουργίας των χώρων διάθεσης απορριμμάτων (ΧΥΤΑ κ.λπ.), ο Δήμος, μετά από ενημέρωση των πολιτών, μπορεί τοπικά ή συνολικά να τροποποιεί ή και να διακόπτει τα προγράμματα αποκομιδής μέχρι να αρθούν τα έκτακτα μέτρα ή επαναλει- τουργήσουν οι χώροι διάθεσης.
6. Η άρση και μεταφορά ογκωδών και βαρέων οχημάτων ή μηχανημάτων εργοστασίων και βιοτεχνιών, τα οποία μεταφέρονται με ευθύνη του ιδιοκτήτη, πλην όσων περιγράφονται στο άρθρο 6 παρ. 3δ του παρόντος Κανονισμού για τα οποία ισχύουν όσα αναγράφονται στο άρθρο 30.
7. Η διαχείριση των υγρών αποβλήτων, που εκχύνονται σε δίκτυα αποχετεύσεων, στο έδα- φος και σε υδάτινους αποδέκτες, καθώς και τα αέρια απόβλητα που εκπέμπονται στην ατμόσφαιρα.
8. Η καθαριότητα των δημοσίων και δημοτικών χώρων, που χρησιμοποιούνται από διάφο- ρους φορείς για την πραγματοποίηση εκδηλώσεων, η οποία ανήκει στους διοργανωτές. Αυτοί οποίοι οφείλουν να διατηρούν τους παραχωρημένους χώρους καθαρούς κατά την διάρκεια των εκδηλώσεων και μετά το πέρας αυτών τους αποδίδουν στην κοινή χρήση, στην κατάσταση που τους παρέλαβαν. Ο Δήμος αναλαμβάνει την αποκομιδή των απορριμμάτων, μετά το πέρας των εκδηλώσεων, μόνον κατόπιν συνεννοήσεως των διοργανωτών με την Υπηρεσία Καθαριότητας και αφού προηγηθεί η καταβολή τέλους, όπως αυτό ορίζεται κάθε φορά αναλόγως με τις ανάγκες που προκύπτουν. Σε κάθε περίπτωση, τα απορρίμματα, πρέπει να αποθηκεύονται προσωρινά σε μέσα μηχανικής αποκομιδής ή οι υπεύθυνοι να τα συσκευάζουν κατάλληλα και να τα τοποθετούν σε σημεία που υποδεικνύει η Υπηρεσία Καθαριότητας.

Κεφάλαιο Δ: Υποχρεώσεις Πολιτών

Άρθρο 11: Υποχρεώσεις υπευθύνων για τα εσωτερικά μη ογκώδη αστικά απορρίμματα

1. Όλοι οι πολίτες πρέπει να συμβάλλουν στην εύρυθμη λειτουργία της αποκομιδής των απορριμμάτων συμπιέζοντάς τα όσο το δυνατόν περισσότερο και τοποθετώντας τα στους κάδους όσο το δυνατόν πιο κοντά χρονικά στην προγραμματισμένη από την Υπηρεσία Καθαριότητας ώρα αποκομιδής από την εκάστοτε περιοχή.
2. Απαγορεύεται η τοποθέτηση απορριμμάτων στο πεζοδρόμιο για την προστασία των πεζών και των οχημάτων, αλλά και λόγω της πρόληψης της διαρροής υλικών για την προστασία της δημόσιας υγείας. Οι σακούλες απορριμμάτων πρέπει να τοποθετούνται μέσα στους κάδους με τρόπο που να επιτρέπει στο καπάκι του κάδου να ξανακλείνει ομαλά μετά τη χρήση. Όταν κάποιος κάδος μηχανικής αποκομιδής απορριμμάτων γε- μίσει και δεν μπορεί να δεχθεί άλλες ποσότητες απορριμμάτων, τότε οι σακούλες των απορριμμάτων που δεν χωρούν πλέον σε αυτόν δεν πρέπει να εγκαταλείπονται στο πεζοδρόμιο ή το οδόστρωμα, δίπλα ή έξω από τον κάδο, αλλά να μεταφέρονται και να φυλάσσονται σε κατάλληλους χώρους, όπου δεν δημιουργούνται προβλήματα σε γει- τονικές κατοικίες.
3. Οι υπεύθυνοι για τα απορρίμματα των χώρων, όπως αυτοί χαρακτηρίζονται στο άρθρο 7 του παρόντος Κανονισμού, πρέπει να ενημερώνονται για το πρόγραμμα αποκομιδής απορριμμάτων που ο Δήμος έχει καταρτίσει για τη γειτονιά τους. Την ώρα διέλευσης του απορριμματοφόρου οφείλουν να έχουν συσκευασμένα τα απορρίμματά τους σε πλαστικούς ανθεκτικούς σάκους τους οποίους έχουν τοποθετήσει μέσα στον κάδο μη- χανικής αποκομιδής που ο Δήμος έχει τοποθετήσει.
4. Οι κάδοι τοποθετούνται σε συγκεκριμένες θέσεις κατόπιν επιτόπιας αυτοψίας της Υπη- ρεσίας Καθαριότητας του Δήμου σύμφωνα με τα κριτήρια χωροθέτησης κάδων (*Πα- ράρτημα 1 του παρόντος Κανονισμού*). Επίσης, κάδοι τοποθετούνται και σε οποιοδή- ποτε κτίριο κρίνει η Υπηρεσία ότι εξυπηρετεί τις ανάγκες της αποκομιδής. Η Υπηρεσία Καθαριότητας είναι η αρμόδια για τη μετακίνηση ή αλλαγή θέσεως, μόνιμης ή προ- σωρινής, των κάδων. Απαγορεύεται οποιαδήποτε παρεμβολή σε άνοιγμα χώρου που προορίζεται για την τοποθέτηση κάδου απορριμμάτων.
5. Απαγορεύεται η επικόλληση αυτοκόλλητων, διαφημιστικών αφισών και η αναγραφή συνθημάτων σε κάδους ή άλλα μέσα προσωρινής αποθήκευσης απορριμμάτων.
6. Οι επαγγελματικοί χώροι που έχουν αυξημένο όγκο απορριμμάτων (σούπερ μάρκετ, καταστήματα υγειονομικού ενδιαφέροντος κ.λπ.), εφόσον ο Δήμος δεν διαθέτει ή δεν έχει τη δυνατότητα να τοποθετήσει κάδους, υποχρεούνται στην εγκατάσταση κάδων, προδιαγραφών σύμφωνα με αυτούς που έχει ήδη εγκαταστήσει ο Δήμος και σε αριθμό και χωρητικότητα σύμφωνα με τις υποδείξεις της Υπηρεσίας Καθαριότητας.
7. Για λόγους που σχετίζονται με την αισθητική της πόλης και τη δημόσια υγεία δεν επι- τρέπεται η τοποθέτηση σκουπιδιών έξω από τους κάδους. Σε περίπτωση απεργίας συ- στήνεται στους δημότες να μην βγάζουν τα απορρίμματά τους στους κάδους, αλλά να τα κρατούν σε ιδιωτικό χώρο, προκειμένου να αποφευχθεί η υπερβολική ρύπανση. Για όσους εντοπίζονται να παραβαίνουν τη διάταξη αυτή εφαρμόζεται ο παρών Κανονι- σμός Καθαριότητας.
8. Οι υπεύθυνοι χώρων μαζικής εστίασης (εστιατορίων, μαγειρείων, καφενείων, ουζερί, ψητοπωλείων, ταχυφαγείων, ή κάθε άλλης εκμετάλλευσης ή φορέα δημοσίου ή ιδιω- τικού που ασκεί δραστηριότητα εστίασης και σίτισης) πριν τοποθετήσουν τα απορρίμ- ματά τους μέσα σακούλες απορριμμάτων οφείλουν να τα έχουν στραγγιστεί επιμελώς και σε καμία περίπτωση να μην σύρονται επί του οδοστρώματος προκαλώντας ρύπους.
9. Στις περιοχές, που δεν υπάρχουν κάδοι μηχανικής αποκομιδής, οι υπεύθυνοι δεν πρέ- πει να εγκαταλείπουν τα προς αποκομιδή απορρίμματα στο πεζοδρόμιο ή το οδόστρω- μα, αλλά υποχρεούνται να τα μεταφέρουν στους πλησιέστερους κάδους μηχανικής αποκομιδής.
10. Οι κάδοι μηχανικής αποκομιδής απορριμμάτων θα πρέπει να καλύπτονται με το καπάκι τους και να παραμένουν κλειστοί μεταξύ της προσωρινής αποθήκευσης των απορριμ- μάτων και της αποκομιδής αυτών από τα συνεργεία καθαριότητας του Δήμου.
11. Απαγορεύεται να ρίχνονται μέσα στους κάδους μηχανικής αποκομιδής απορριμμά- των υγρά απόβλητα ή απόβλητα που μπορούν να προκαλέσουν ρύπανση ή ζημιά στον κάδο (κολλώδεις ή τοξικές ουσίες κ.λπ.), υλικά ή ουσίες που μπορούν να προκαλέσουν πυρκαγιά στον κάδο (αναμμένα τσιγάρα ή αποτσίγαρα, στάχτες κ.λπ.) ή υλικά που μπορούν να αυξήσουν υπερβολικά το βάρος του κάδου (μπάζα, χώματα, λάσπες κ.λπ.) και να προκαλέσουν καταστροφές στους κάδους και στους αντίστοιχους ανυψωτικούς μηχανισμούς των απορριμματοφόρων.
12. Απαγορεύεται η αναρρίχηση σε κάδο μηχανικής αποκομιδής και το ανακάτεμα που δημιουργείται στα υπάρχοντα απορρίμματα σε αυτόν από άτομα μη εξουσιοδοτημένα για λόγους διασφάλισης της ατομικής τους ακεραιότητας, αλλά και για τη μη ρύπανση του άμεσου περιβάλλοντος.

Άρθρο 12: Υποχρεώσεις υπευθύνων για τα εσωτερικά ογκώδη αστικά απορρίμματα

1. Τα ογκώδη αστικά απορρίμματα, όπως αυτά περιγράφονται στο άρθρο 6 παρ. 2δ, δεν ανήκουν στην κατηγορία των «οικιακών» απορριμμάτων, αλλά αποτελούν ειδική κατη- γορία και αποτελούν ευθύνη αυτού που τα παράγει σύμφωνα με το άρθρο 9 παρ. 3.
2. Αυτά τα απορρίμματα δεν εγκαταλείπονται οπουδήποτε, αλλά παραλαμβάνονται από την Υπηρεσία Καθαριότητας μόνο εφόσον αυτή διαθέτει τα μέσα και έχει τη δυνατότη- τα αποκομιδής τους. Αυτό υλοποιείται κατόπιν τηλεφωνικής επικοινωνίας των υπευθύ- νων παραγωγών, όπως αυτοί ορίζονται στο άρθρο 8, με την Υπηρεσία Καθαριότητας, λαμβάνοντας υπόψη τα τυχόν προβλήματα που προκύπτουν για τη μεταφορά και τη διάθεση των παραπάνω απορριμμάτων (μεγάλος όγκος, επικινδυνότητά τους κ.λπ.).
3. Στην περίπτωση που η Υπηρεσία Καθαριότητας δύναται να αποκομίσει τα απορρίμματα αυτά, οι υπεύθυνοι παραγωγοί υποχρεούνται:

α) Να προκαταβάλλουν υπέρ του Δήμου το προβλεπόμενο τέλος αποκομιδής ανά ογκώ- δες αντικείμενο ανάλογα με το είδος του, όπως αυτό προσδιορίζεται με απόφαση του Δημοτικού Συμβουλίου, έπειτα από επικοινωνία με την Υπηρεσία Καθαριότητας.

β) Να προετοιμάσουν για παράδοση τα αντικείμενα στην κατάσταση και με τη συσκευ- ασία που έχει συμφωνηθεί με την Υπηρεσία Καθαριότητας.

γ) Να μην εναποθέτουν ογκώδη αντικείμενα στο πεζοδρόμιο, στο οδόστρωμα, ή σε κοινόχρηστους χώρους από πριν, αλλά μόνον κατόπιν συνεννοήσεως και σύμφωνα με τις υποδείξεις της Υπηρεσίας Καθαριότητας για την ημέρα, την ώρα και τον τόπο που πρέπει να εναποθέσουν προσωρινά τα προς αποκομιδή αντικείμενα.

δ) Να παραδίδουν τα αντικείμενα προς αποκομιδή την ημέρα, την ώρα και στο σημείο που θα καθορίσει η Υπηρεσία Καθαριότητας.

ε) Τα αντικείμενα πρέπει να τοποθετούνται σε κατάλληλο σημείο, ώστε να μην εμπο- δίζεται η κυκλοφορία πεζών ή οχημάτων και να είναι ευχερής η συλλογή τους. Το σημείο τοποθέτησής τους θα βρίσκεται στο πεζοδρόμιο μπροστά από την ιδιοκτησία τους (ή για περίπτωση πεζοδρόμου στο όριο της οικοδομικής τους γραμμής) ή στον πλησιέστερο κάδο απορριμμάτων.

1. Σε αντίθετη περίπτωση θεωρείται ότι καταλαμβάνουν κοινόχρηστο χώρο και εφαρμό- ζεται ό,τι προβλέπεται από τον παρόντα Κανονισμό για την παράνομη κατάληψη κοινό- χρηστων χώρων.
2. Ειδικότερα για τα ογκώδη απόβλητα οικιακού τύπου και σε περιορισμένες ποσότητες που προέρχονται από καταστήματα, γραφεία κ.λπ., οι υπεύθυνοι υποχρεούνται να έχουν προηγουμένως ελαχιστοποιήσει τον όγκο στα πάσης φύσεως απορρίμματα συσκευασί- ας, που τοποθετούν προς αποκομιδή (χαρτοκιβώτια, ξυλοκιβώτια κ.λπ.) με συμπίεση ή άλλο πρόσφορο τρόπο (περίδεση, δίπλωμα κ.λπ).

Άρθρο 13: Υποχρεώσεις υπευθύνων για τα προϊόντα κηπευτικών εργασιών

1. Τα απορρίμματα που είναι προϊόντα κηπευτικών εργασιών, όπως αυτά περιγράφονται στο άρθρο 6 παρ. 2γ, δεν ανήκουν στην κατηγορία των «οικιακών» απορριμμάτων, αλλά αποτελούν ειδική κατηγορία και αποτελούν ευθύνη αυτού που τα παράγει σύμφωνα με το άρθρο 9 παρ. 3.
2. Τα φύλλα, ξερά άνθη, υπόλοιπα καθαρισμού κήπων, φυτά με γλάστρα, γκαζόν κ.λπ. στην περίπτωση που έχουν μικρό όγκο και βάρος συσκευάζονται σε ανθεκτικούς πλαστικούς σάκους και τοποθετούνται εντός των κάδων μηχανικής αποκομιδής, όπως τα οικιακά απορρίμματα.
3. Στην περίπτωση που τα απορρίμματα των κηπευτικών εργασιών έχουν μεγάλο όγκο, ακολουθείται η διαδικασία αποκομιδής ογκωδών αντικειμένων έπειτα από τηλεφωνική επικοινωνία των υπευθύνων με την Υπηρεσία Καθαριότητας και σύμφωνα με τις οριζό- μενες διαδικασίες που προβλέπονται στο άρθρο 12 παρ. 3.
4. Τα υπόλοιπα προϊόντα που δημιουργούνται ως αποτέλεσμα κοπής δέντρων, θάμνων, κλαδιών κ.λπ. συσκευάζονται σε ελαφρά δέματα, δεμένα με ανθεκτικό σχοινί ή σύρμα για την εύκολη φόρτωσή τους. Όλα αυτά δεν βγαίνουν από πριν στο πεζοδρόμιο χωρίς να προηγηθεί συνεννόηση με την Υπηρεσία Καθαριότητας.
5. Υπόλοιπα χώματος και κοπροχώματος απομακρύνονται υποχρεωτικά από τους υπεύθυ- νους παραγωγούς με δικά τους μέσα. Απαγορεύεται η ανάμιξή τους με οικιακά απορ- ρίμματα ή η ανεξέλεγκτη διάθεσή τους.
6. Απαγορεύεται το φύσημα το φύλλων στο πεζοδρόμιο, εάν δεν υπάρχει η πρόθεση να δημιουργηθεί στοίβα και να αποθηκευτεί σε ανθεκτικό πλαστικό σάκο.

Άρθρο 14: Υποχρεώσεις υπευθύνων ειδικών απορριμμάτων

1. Στην περίπτωση κατά την οποία ο Δήμος διαθέτει την υποδομή και έχει τη δυνατότητα της περισυλλογής των ειδικών απορριμμάτων από βιομηχανική, βιοτεχνική και άλλες δραστηριότητες, όπως καθορίζονται στο άρθρο 6 παρ. 3α και 3β του Κανονισμού, περισυλλέγει τα απόβλητα αυτά βάσει ειδικού προγράμματος που ανακοινώνει στους ενδιαφερόμενους, οι οποίοι με τη σειρά τους έχουν υποχρέωση να καταβάλλουν υπέρ του Δήμου ειδικό τέλος αποκομιδής. Επιπλέον, έχουν τις υποχρεώσεις των υπευθύνων για τα εσωτερικά ογκώδη αστικά απόβλητα έτσι όπως αυτές περιγράφονται στο άρθρο 12 παρ. 3. Σε αντίθετη περίπτωση θεωρείται ότι καταλαμβάνουν κοινόχρηστο χώρο και εφαρμόζεται ό,τι προβλέπεται από τον παρόντα Κανονισμό.
2. Στην περίπτωση που ο Δήμος δεν έχει τη δυνατότητα αποκομιδής, μεταφοράς και δι- άθεσης των ειδικών απορριμμάτων που περιγράφονται στο άρθρο 6 παρ. 3α και 3β οι υπεύθυνοι βιομηχανιών, βιοτεχνιών, εργαστηρίων, συνεργείων κ.λπ. υποχρεούνται να απομακρύνουν τα απορρίμματα με δικά τους μέσα. Επίσης υποχρεούνται μέχρι την ημέρα της αποκομιδής να τα κρατούν συσκευασμένα στα προαύλια των επιχειρήσεων και να μην τα εναποθέτουν στο πεζοδρόμιο.

Άρθρο 15: Υποχρεώσεις υπευθύνων σχετικά με υπόλοιπα οικοδομικών εργασιών

1. Μπάζα και γενικά απόβλητα εκσκαφών, κατασκευών και κατεδαφίσεων που προέρχο- νται από οποιεσδήποτε οικοδομικές εργασίες, μικροεπισκευές κ.λπ. πρέπει να μεταφέ- ρονται με ευθύνη και δαπάνη του ιδιοκτήτη, νομέα ή κατόχου του χώρου από τον οποίο προέρχονται από κατάλληλα αδειοδοτημένο μεταφορέα Αποβλήτων Εκσκαφών, Κατα- σκευών και Κατεδαφίσεων (να είναι κάτοχος άδειας συλλογής/μεταφοράς σύμφωνα με τις διατάξεις της παρ. 1 του άρθρου 8 της ΚΥΑ 50910/2727/03) και να παραδίδονται είτε στους ΧΥΤΑ είτε σε εγκεκριμένες μονάδες επεξεργασίας ή σε εγκεκριμένους χώ- ρους αξιοποίησης ή διάθεσης, από τους οποίους εκδίδονται και τα κατάλληλα παρα- στατικά παράδοσης, όπως ορίζεται από την ΚΥΑ 36259/1757/10 (ΦΕΚ Β΄ 1312/10).
2. Δεν επιτρέπεται η τοποθέτησή τους σε πεζοδρόμια και κοινόχρηστους χώρους χωρίς τη σχετική άδεια του Δήμου.
3. Στην περίπτωση που παραμείνουν επί του πεζοδρομίου και το πρόσωπο για λογαριασμό του οποίου γίνονται οι μικροεπισκευές δεν τα απομακρύνει έγκαιρα, θεωρείται ότι κα- ταλαμβάνουν κοινόχρηστο χώρο και οι υπεύθυνοι υποχρεούνται στην καταβολή ειδικού τέλους και σχετικού προστίμου σύμφωνα με την ισχύουσα Νομοθεσία.
4. Απαγορεύεται αυστηρά η τοποθέτηση μπαζών μέσα στους κάδους απορριμμάτων, λόγω της καταστροφής που μπορεί να επιφέρει στον κάδο μηχανικής αποκομιδής ή στο απορριμματοφόρο.
5. Στην περίπτωση που μπάζα επιρρίπτονται σε ακάλυπτους χώρους, όπως οικόπεδα, χεί- μαρρους, ρέματα, πάρκα, άλση, δάση εντός ή εκτός σχεδίου, αυτά γίνονται σοβαρές εστίες ρύπανσης και προκαλούν ιδιαίτερη υποβάθμιση στο περιβάλλον. Για αυτό τέ- τοιες ενέργειες απαγορεύονται αυστηρά. Στους παραβάτες της διάταξης αυτής επι- βάλλονται οι ποινές που προβλέπει το άρθρο 119 του Ν. 1892/90.
6. Οι υπεύθυνοι οικοδομικών εργασιών οφείλουν να διατηρούν τους χώρους γύρω από το εργοτάξιο καθαρούς για λόγους καθαριότητας και υγιεινής.
7. Απαγορεύεται η οποιαδήποτε παρεμβολή σε άνοιγμα χώρου που προορίζεται για την τοποθέτηση κάδου απορριμμάτων.
8. Όσον αφορά στον τρόπο εκτέλεσης των κάθε είδους εργασιών (εκσκαφών τομών, αποκαταστάσεων κ.λπ.) επί οδοστρωμάτων, ερεισμάτων, πεζοδρομίων, πεζοδρόμων και κοινοχρήστων χώρων για την εγκατάσταση ή επισκευή ή ανακατασκευή υπογείων και υπέργειων δικτύων μετά των υπόγειων και επίγειων εγκαταστάσεων (προσαρτημάτων) και λοιπών εργασιών που εκτελούνται από τις επιχειρήσεις κοινής ωφέλειας, οργανι- σμούς, παρόχους δικτύων ηλεκτρονικών επικοινωνιών, νομικά ή φυσικά πρόσωπα ισχύ- ει ο Κανονισμός εκτέλεσης εργασιών επί οδοστρωμάτων, πεζοδρομίων και κοινοχρή- στων χώρων για την κατασκευή-επισκευή-ανακατασκευή δικτύων και λοιπών εργασιών σύμφωνα με το άρθρο 79 του Ν. 3463/06 και το άρθρο 73 του Ν. 3852/10, έπειτα από την υπ’ αριθμ. 29/15 απόφαση του Δημοτικού Συμβουλίου και με αρμόδια υπηρεσία τη Διεύθυνση Τεχνικών Υπηρεσιών.

Άρθρο 16: Υποχρεώσεις υπευθύνων ειδικών και τοξικών απορριμμάτων που δεν μεταφέρονται από τις Υπηρεσίες του Δήμου

1. Τα απορρίμματα που περιγράφονται στο άρθρο 6 παρ. 4 συλλέγονται αποκομίζονται και μεταφέρονται αποκλειστικά από τους υπευθύνους, όπως αυτοί προσδιορίζονται στο άρθρο 7 του Κανονισμού.
2. Οι υπεύθυνοι υποχρεούνται:

α) Μέχρι την ημέρα της αποκομιδής τους, να τα κρατούν συσκευασμένα σε ειδικά προ- στατευμένους χώρους εντός της ιδιοκτησίας τους και να μην τα εναποθέτουν στο πεζοδρόμιο, στο οδόστρωμα ή σε άλλους κοινόχρηστους χώρους.

β) Να προβαίνουν σε άμεση απομάκρυνσή τους με δικά τους μέσα.

γ) Εφόσον τους ζητηθεί από τα αρμόδια όργανα εφαρμογής του παρόντα Κανονισμού, να παρουσιάζουν, κατά τους ελέγχους, αποδεικτικά της αποκομιδής και τελικής διά- θεσης των ειδικών και τοξικών-επικίνδυνων απορριμμάτων.

1. Απαγορεύεται η ανάμειξη ειδικών και τοξικών-επικίνδυνων απορριμμάτων με τα οικι- ακά απορρίμματα και η τοποθέτησή τους σε κάδους και λοιπά μέσα αποκομιδής από Νοσοκομεία ή άλλες επιχειρήσεις ή ιδιώτες.
2. Για τη μη συμμόρφωση των υπευθύνων του παρόντος άρθρου, εκτός όσων προβλέπονται από υγειονομικές ή άλλες διατάξεις, εφαρμόζεται ο παρών Κανονισμός Καθαριότητας.

Κεφάλαιο Ε:

**Συμμετοχή στην Εναλλακτική Διαχείριση Απορριμμάτων**

Άρθρο 17: Ορθολογική διαχείριση και αξιοποίηση απορριμμάτων

1. Η μείωση του όγκου των στερεών αποβλήτων είναι ένας εκ των περιβαλλοντικών στό- χων της Ευρωπαϊκής Ένωσης. Το πλάνο είναι μέχρι το 2020 να διατίθεται σε πιστοποι- ημένα συστήματα εναλλακτικής διαχείρισης και αξιοποίησης αποβλήτων το 50% των οικιακών απορριμμάτων σε κάθε χώρα-μέλος.
2. Στόχος του Δήμου είναι η μείωση του όγκου των απορριμμάτων πριν την τελική τους διάθεση, ενθαρρύνοντας την προώθηση συστημάτων ανακύκλωσης, καθώς η υλοποί- ησή του εξυπηρετεί δύο επιμέρους προτεραιότητες, την προστασία του περιβάλλοντος και τη μείωση του κόστους αποκομιδής και διάθεσης των αποβλήτων που συλλέγονται στην πόλη.
3. Ο στόχος της μείωσης του όγκου των απορριμμάτων μπορεί να επιτευχθεί με την εν- θάρρυνση της ορθολογικής διαχείρισης και αξιοποίησής τους μέσω της επαναχρησιμο- ποίησης τμήματος τους, της συνεργασίας με τα πιστοποιημένα συστήματα εναλλακτι- κής διαχείρισης και αξιοποίησης αποβλήτων, κ.λπ.
4. Η ορθολογική διαχείριση και η βέλτιστη δυνατή αξιοποίηση των απορριμμάτων, υλικών συσκευασίας και άλλων προϊόντων στοχεύει:

α) Στην πρόληψη της δημιουργίας αποβλήτων και τη μείωση του συνολικού όγκου τους πριν από την τελική τους διάθεση.

β) Στην επαναχρησιμοποίηση των υλικών και την ενθάρρυνση συνεργασιών με τα συ- στήματα εναλλακτικής διαχείρισης απορριμμάτων για διεύρυνση των δυνατοτήτων ανακύκλωσης και αξιοποίησής τους.

γ) Στην ανάληψη ευθυνών για εναλλακτική διαχείριση αποβλήτων από τους οικονομι- κούς παράγοντες(δημόσιους και ιδιωτικούς).

δ) Στην ανάδειξη του ρόλου των χρηστών και των καταναλωτών ως βασικών παραγό- ντων για την επίτευξη των παραπάνω στόχων.

1. Ο Δήμος, σύμφωνα με το υπάρχον θεσμικό πλαίσιο, έχει τη δυνατότητα αυτοτελώς ή και σε συνεργασία με άλλους φορείς, να καταρτίζει και να υλοποιεί προγράμματα συ- στημάτων εναλλακτικής διαχείρισης και διαλογής στην πηγή, καθώς και ανακύκλωσης.
2. Ο Δήμος διοργανώνει περιβαλλοντικές εκδηλώσεις (Παγκόσμια Ημέρα Περιβάλλοντος, κ.λπ.) και εκδίδει φυλλάδια περιβαλλοντικού περιεχομένου (περιβάλλον, καθαριότητα, ανακύκλωση, κ.λπ.) με στόχο τη διαμόρφωση οικολογικής συνείδησης στους πολίτες. Για τον σκοπό αυτό, συνεργάζεται με φορείς του δημοσίου και ιδιωτικού τομέα, με πα- νεπιστήμια, με επιστημονικά ινστιτούτα, με οικολογικές ομάδες, με Συνδέσμους Δήμων που προστατεύουν το περιβάλλον, με όμορους Δήμους, με άλλους φορείς της Τοπικής Αυτοδιοίκησης, με σχολεία και με άλλους επαγγελματικούς και κοινωνικούς φορείς.

Άρθρο 18: Προγράμματα εναλλακτικής διαχείρισης απορριμμάτων

1. Ο Δήμος εκτελεί πρόγραμμα εναλλακτικής διαχείρισης απορριμμάτων σε συνεργα- σία με εγκεκριμένα συστήματα. Για την υλοποίηση των προγραμμάτων αυτών, ο Δή- μος αναπτύσσει διαρκώς συνεργασίες με επαγγελματικούς και κοινωνικούς φορείς της πόλης, με διάφορες κοινωνικές ομάδες, με οικολογικές κινήσεις, με τις μαθητικές και εκπαιδευτικές κοινότητες και άλλους φορείς.
2. Ο Δήμος έχει επιλέξει και υλοποιεί τα εξής προγράμματα:

α) Στους πράσινους κάδους συλλέγονται τα οικιακά απόβλητα και από εκεί οδηγούνται στον εγκεκριμένο χώρο διάθεσης αποβλήτων.

β) Στους μπλε κάδους συλλέγονται οι συσκευασίες από χαρτί, γυαλί, πλαστικό, αλουμί- νιο, λευκοσίδηρο χωρίς υπολείμματα και από εκεί οδηγούνται στο εγκεκριμένο σύ- στημα για περαιτέρω αξιοποίηση.

γ) Στους καφέ κάδους που θα βρίσκονται μετά την προμήθειά τους αρχικά σε επιλεγμένα σημεία, θα συλλέγoνται οργανικά βιοαπόβλητα (υπολείμματα τροφών ) και από εκεί θα οδηγούνται στο εγκεκριμένο σύστημα για περαιτέρω αξιοποίηση.

δ) Σε ειδικά επιλεγμένα σημεία εναπόθεσης σε κλειστούς ή κοινόχρηστους χώρους του Δήμου συλλέγονται ηλεκτρικές και ηλεκτρονικές συσκευές (ηλεκτρονικοί υπολογι- στές, εκτυπωτές, φωτοτυπικά, μηχανήματα φαξ, ραδιόφωνα κ.λπ.). Από τα σημεία αυτά οδηγούνται στο εγκεκριμένο σύστημα για επεξεργασία. Παράλληλα, η Υπη- ρεσία Καθαριότητας, σε συνεργασία με ιδιωτικό φορέα κατόπιν τηλεφωνικής συ- νεννόησης, δέχεται για ανακύκλωση μεγάλες ηλεκτρικές και ηλεκτρονικές συσκευ- ές (ψυγεία, πλυντήρια, τηλεοράσεις, κ.λπ.). Στον Δήμο υπάρχει ειδικό σημείο όπου συλλέγεται ο αποσυρόμενος εξοπλισμός .

ε) Στους ειδικούς κάδους ανακύκλωσης μπαταριών, που είναι τοποθετημένοι σε δη- μοτικά κτήρια και τις σχολικές μονάδες, καθώς και σε καταστήματα, σούπερ μάρκετ κ.λπ. συλλέγονται οι μεταχειρισμένες μπαταρίες (στήλες οικιακού τύπου) και από εκεί αποδίδονται στο εγκεκριμένο σύστημα για επεξεργασία.

στ) Τα δημοτικά απόβλητα που προέρχονται από οχήματα, ελαστικά, καταλύτες αυτοκι- νήτων, χρησιμοποιημένα ορυκτέλαια, ηλεκτρικές στήλες και συσσωρευτές, ηλεκτρι- κές και ηλεκτρονικές συσκευές, υλικά εκσκαφών, λαμπτήρες οικονομίας ή εξοικο- νόμησης ενέργειας, όπως λαμπτήρες φθορισμού, ατμών νατρίου χαμηλής/υψηλής πίεσης, ατμών υδραργύρου υψηλής πίεσης, κ.λπ. απαγορεύεται να ρίπτονται σε δη- μοτικούς κάδους και καθιερώνεται η υποχρέωση των υπευθύνων να μεριμνούν για την συλλογή, μεταφορά και ανακύκλωσή τους, όπως αναλυτικά καθορίζεται από ειδι- κότερες διατάξεις σε εφαρμογή του Νόμου 2939/01.

ζ) Σε Κέντρα Ανταποδοτικής Ανακύκλωσης, τα οποία τοποθετούνται σε σημεία όπου υπάρχει μεγάλη προσέλευση κόσμου, οι καταναλωτές επιστρέφουν υλικά συσκευα- σιών με παροχή ανταποδοτικού αντιτίμου.

Άρθρο 19: Συνεργασία με εγκεκριμένα συστήματα εναλλακτικής διαχείρισης απορριμμάτων

1. Ανακύκλωση Συσκευασιών: Το ΥΠΕΧΩΔΕ, με την υπ’ αριθμόν 10645 Υπουργική Από- φαση (ΦΕΚ 391/03), εγκρίνει το Σύστημα Συλλογικής Εναλλακτικής Διαχείρισης Συ- σκευασιών (ΣΣΕΔΣ), που οργανώνει η Ελληνική Εταιρία Αξιοποίησης Ανακύκλωσης (ΕΕΑΑ) και αφορά στη συλλογή, στη μεταφορά, στην επαναχρησιμοποίηση και στην αξιοποίηση των αποβλήτων των συσκευασιών. Οι συσκευασίες από χαρτί, γυαλί, πλα- στικό, αλουμίνιο, λευκοσίδηρο χωρίς υπολείμματα, καθώς και έντυπα (εφημερίδες, περιοδικά, βιβλία) πρέπει να εναποτίθενται στον ειδικό μπλε κάδο ανακύκλωσης συ- σκευασιών. Ειδικότερα, οι επιχειρήσεις (σούπερ μάρκετ, εμπορικά κέντρα κ.λπ.), που ο όγκος των ανακυκλώσιμων υλικών τους είναι μεγάλος, πρέπει να ελαχιστοποιούν τον όγκο τους, πριν τα υλικά αυτά οδηγηθούν για ανακύκλωση. Για μεγάλες ποσότητες ανακυκλώσιμων υλικών θα πρέπει να υπάρχει συνεννόηση με την αρμόδια Υπηρεσία Καθαριότητας.
2. Ανακύκλωση Ηλεκτρικού και Ηλεκτρονικού Εξοπλισμού: Σύμφωνα με τα Προεδρικά Δι- ατάγματα υπ’ αριθμόν 117 (ΦΕΚ Α´ 82/04) «Μέτρα, όροι και πρόγραμμα για την εναλ- λακτική διαχείριση των αποβλήτων ειδών ηλεκτρικού και ηλεκτρονικού εξοπλισμού» και υπ’ αριθμόν 15 (ΦΕΚ Α´ 12/06) «Τροποποίηση του Προεδρικού Διατάγματος υπ’ αριθ- μόν 117 (ΦΕΚ Α´ 82/04), σε συμμόρφωση με τις διατάξεις της οδηγίας 2003/108 «για την τροποποίηση της οδηγίας 2002/96 σχετικά με τα απόβλητα ειδών ηλεκτρικού και ηλεκτρονικού εξοπλισμού (ΑΗΗΕ)», καθώς και με την υπ’ αριθμόν 105134/ΦΕΚ 905/04 υπουργική απόφαση του ΥΠΕΧΩΔΕ, εγκρίθηκαν τα Συστήματα Συλλογικής Εναλλακτι- κής Διαχείρισης Αποβλήτων Ηλεκτρικού και Ηλεκτρονικού Εξοπλισμού «Ανακύκλωση Συσκευών ΑΕ» και το Συλλογικό Σύστημα Εναλλακτικής Διαχείρισης Φωτιστικών Ειδών και Λαμπτήρων «Φωτοκύκλωση ΑΕ». Τα απόβλητα ηλεκτρικού και ηλεκτρονικού εξοπλι- σμού καθώς και τα φωτιστικά είδη και λαμπτήρες δεν πρέπει να απορρίπτονται στους κοινούς κάδους απορριμμάτων του Δήμου, ούτε να απορρίπτονται ανεξέλεγκτα σε οι- κόπεδα και κοινόχρηστους χώρους. Υπάρχουν ειδικά δημοτικά σημεία όπου συλλέγεται ο αποσυρόμενος εξοπλισμός και οι ενδιαφερόμενοι οφείλουν να επικοινωνούν με την Υπηρεσία Καθαριότητας.
3. Ανακύκλωση Μπαταριών: Σύμφωνα με το Προεδρικό Διάταγμα υπ’ αριθμόν 115 (ΦΕΚ Α´ 80/04) «Διαχείριση των ηλεκτρικών στηλών και συσσωρευτών που περιέχουν ορι- σμένες επικίνδυνες ουσίες. Μέτρα, όροι και πρόγραμμα για την εναλλακτική διαχείριση των χρησιμοποιημένων Ηλεκτρικών Στηλών και Συσσωρευτών» και με την υπ’ αριθ- μόν 106155/ΦΕΚ 1056/04 Υπουργική Απόφαση του ΥΠΕΧΩΔΕ, εγκρίθηκε το Σύστημα Συλλογικής Εναλλακτικής Διαχείρισης Φορητών Ηλεκτρικών Στηλών και Συσσωρευ- τών (ΣΣΕΔΦΗΣΣ) και εν συντομία (ΑΦΗΣ). Οι φορητές ηλεκτρικές στήλες (μπαταρίες) συλλέγονται σε ειδικούς κάδους ανακύκλωσης μπαταριών, που υπάρχουν σε δημοτικά κτήρια και σχολεία του Δήμου. Όποιος πολίτης-καταστηματάρχης επιθυμεί κάδο για τη συλλογή των μπαταριών μπορεί να απευθυνθεί στην Υπηρεσία Καθαριότητας.
4. Μαγειρικά Έλαια και Λίπη: Τα χρησιμοποιημένα μαγειρικά έλαια απαγορεύεται να απορ- ρίπτονται στο αποχετευτικό σύστημα ως υγρά απόβλητα, καθώς δημιουργείται τεράστιο πρόβλημα αποφράξεων στους αγωγούς. Οι ιδιοκτήτες των εστιατορίων, ταχυφαγείων, ταβερνών κ.λπ., θα πρέπει να μεριμνούν, ώστε αυτά να οδηγούνται σε κάποιο πιστοποι- ημένο σύστημα εναλλακτικής διαχείρισης. Σε κάθε περίπτωση οφείλουν να προσκομί- ζουν συμφωνητικά ή τιμολόγια με συμβεβλημένο πιστοποιημένο Σύστημα Εναλλακτι- κής Διαχείρισης κατά απαίτηση της Υπηρεσίας Καθαριότητας.
5. Ανακύκλωση Ορυκτελαίων: Σύμφωνα με το Προεδρικό Διάταγμα υπ’ αριθμόν 82 (ΦΕΚ Α´ 64/04) «Καθορισμός μέτρων και όρων για τη διαχείριση των χρησιμοποιημένων ορυκτελαίων. Μέτρα, όροι και πρόγραμμα για την εναλλακτική διαχείριση των αποβλή- των λιπαντικών ελαίων», ορίζεται η διαδικασία για την επαναξιοποίηση των ορυκτελαί- ων. Οι ιδιοκτήτες των συνεργείων επισκευής αυτοκινήτων, των πρατηρίων καυσίμων, κ.λπ., όπου γίνεται και η αλλαγή των παλαιών λαδιών στα οχήματα, καθώς και αυτών που προορίζονται για βιομηχανική χρήση, πρέπει να μεριμνούν, ώστε να οδηγούνται τα χρησιμοποιημένα λιπαντικά έλαια σε κάποιο πιστοποιημένο Σύστημα Εναλλακτικής Διαχείρισης. Οι διακινητές και οι τελικοί πωλητές λιπαντικών λαδιών υποχρεώνονται να διακινούν λιπαντικά έλαια, τα οποία είναι ενταγμένα σε Σύστημα Εναλλακτικής Δια- χείρισης. Σε κάθε περίπτωση οφείλουν να προσκομίζουν συμφωνητικά ή τιμολόγια με συμβεβλημένο πιστοποιημένο Σύστημα Εναλλακτικής Διαχείρισης κατά απαίτηση της Υπηρεσίας Καθαριότητας.
6. Ανακύκλωση Ελαστικών: Σύμφωνα με το Προεδρικό Διάταγμα υπ’ αριθμόν 109 (ΦΕΚ Α´ 75/04) «Μέτρα και όροι για την εναλλακτική διαχείριση των χρησιμοποιημένων ελα- στικών των οχημάτων. Πρόγραμμα για την εναλλακτική διαχείρισή τους.» και με την υπ’ αριθμόν 106157/ΦΕΚ 1145/04 Υπουργική Απόφαση του ΥΠΕΧΩΔΕ, εγκρίθηκε το Σύστημα Συλλογικής Εναλλακτικής Διαχείρισης Παλαιών Ελαστικών «Eco-Elastika». Οι ιδιοκτήτες των συνεργείων επισκευής αυτοκινήτων, οι διακινητές και οι πωλητές ελα- στικών, όπου γίνεται και η αλλαγή των παλαιών ελαστικών στα οχήματα, καθώς και τα καταστήματα εμπορίας μοτοσικλετών, οφείλουν να εντάσσονται στο σύστημα εναλλα- κτικής διαχείρισης ελαστικών, ώστε να οδηγούνται τα παλαιά τους ελαστικά σε κάποιο πιστοποιημένο Σύστημα Εναλλακτικής Διαχείρισης. Οι διακινητές και οι τελικοί πωλητές ελαστικών υποχρεώνονται να διακινούν ελαστικά, τα οποία ανήκουν σε κάποιο πιστο- ποιημένο σύστημα. Οι αγοραστές αφήνουν τα παλαιά ελαστικά προς διάθεση και ανα- κύκλωση στους πωλητές.
7. Ανακύκλωση Αυτοκινήτων: Για οχήματα μέχρι 3.500kg μεικτό βάρος ισχύουν οι διατάξεις 116 (ΦΕΚ Α´ 81/04) σύμφωνα με τις οποίες οχήματα που έχουν εγκαταλειφθεί πάνω από 3 μήνες χαρακτηρίζονται από τις αρμόδιες υπηρεσίες του Δήμου με ειδικό αυτοκόλλητο ως εγκαταλειμμένα και μετά από διάστημα 45 ημερών από τον χαρακτηρισμό τους και αφού τηρηθούν οι διαδικασίες που προβλέπονται από το Π.Δ 116/2004 αποσύρονται από το Δήμο και μετά την παρέλευση 10 ημερών εφόσον δεν αναζητηθούν από τον ιδιοκτήτη προωθούνται για ανακύκλωση. Για οχήματα πάνω από 3.500kg μεικτό βάρος καθώς και για οποιοδήποτε άλλο είδος οχήματος όπως μοτοσικλέτες, τρέιλερ, πλεούμενα, τροχόσπιτα και μηχανήματα γενικώς ισχύουν οι διατάξεις της ΚΥΑ1002901/67/T.&Ε.Φ ΚΥΑ (ΦΕΚ 57/B/24-1-2002).
8. Συλλογικό Σύστημα Ανταποδοτικής Εναλλακτικής Διαχείρισης Συσκευασιών: Η Αντα- ποδοτική Ανακύκλωση εγκρίθηκε με την Υπουργική Απόφαση 193471 (ΦΕΚ Β´ 2711/08). Σύμφωνα με το εγκεκριμένο επιχειρησιακό σχέδιο, θα δραστηριοποιείται συμπληρω- ματικά στην εναλλακτική διαχείριση των συσκευασιών σε πανελλαδικό επίπεδο. Στό- χος του συστήματος είναι η δημιουργία ολοκληρωμένου συστήματος ανταποδοτικής ανακύκλωσης με τη χρήση εξοπλισμού υψηλής τεχνολογίας για την ανακύκλωση των πλαστικών, μεταλλικών, γυάλινων συσκευασιών και χαρτιού-χαρτονιού, προσφέροντας ανταποδοτικό κίνητρο στους καταναλωτές.

Άρθρο 20: Υποχρεώσεις υπευθύνων σχετικά με την αξιο- ποίηση των απορριμμάτων

1. Στον Δήμο λειτουργεί πρόγραμμα ανακύκλωσης και όλοι οι κάτοικοι οφείλουν να συμ- βάλλουν και να συμμορφώνονται με τις κείμενες διατάξεις και τον τρόπο συλλογής και απόρριψης των προς ανακύκλωση απορριμμάτων.
2. Ο Δήμος υποχρεούται να προβεί:

α) Στη γνωστοποίηση προς τους κατοίκους με ειδικά φυλλάδια, τακτές ανακοινώσεις και διαφημιστικά μηνύματα για την ύπαρξη του προγράμματος ανακύκλωσης.

β) Στην ευαισθητοποίηση των παιδιών και των νέων σε θέματα σχετικά με την ανακύ- κλωση.

γ) Στην ενίσχυση και συνεργασία με εθελοντικές ομάδες και μη κερδοσκοπικούς φο- ρείς προστασίας του περιβάλλοντος.

1. Ο Δήμος δεν υποχρεούται να προβεί:

α) Στην άμεση αποκομιδή ανακυκλώσιμων υλικών τα οποία είναι σε μεγάλες ποσό- τητες. Η αποκομιδή τους πραγματοποιείται κατόπιν τηλεφωνικής επικοινωνίας και συνεννόησης με την Υπηρεσία Καθαριότητας σε σύντομο χρονικό διάστημα. Σε δι- αφορετική περίπτωση, και αν ο υπεύθυνος παραγωγός το επιθυμεί, μπορεί να τα μεταφέρει μόνος του για διάθεση σε νόμιμο χώρο υποδοχής αποβλήτων-ανακυκλώ- σιμων υλικών.

β) Στην αποκομιδή ανακυκλώσιμων υλικών τα οποία είναι αναμιγμένα με σκουπίδια και διάφορα άλλα υλικά όπως νάιλον, φελιζόλ κ.λπ. Οι υπεύθυνοι παραγωγοί των απο- βλήτων αυτών πρέπει να φροντίζουν να είναι καθαρά και χωρίς άλλες προσμίξεις.

1. Όλοι οι κάτοικοι, επαγγελματίες ή επισκέπτες υποχρεούνται να συμμορφώνονται με τις διατάξεις του παρόντος Κανονισμού και τις οδηγίες της Υπηρεσίας Καθαριότητας προ- κειμένου να υπάρξει αποδοτική λειτουργία των συστημάτων εναλλακτικής διαχείρισης που εφαρμόζει ο Δήμος.
2. Για οποιαδήποτε φθορά τελεσθείσα με δόλο σε μηχάνημα ανταποδοτικής ανακύκλω- σης ή σε κάδο οποιουδήποτε εφαρμοζόμενου συστήματος εναλλακτικής διαχείρισης εφαρμόζεται ο παρών Κανονισμός Καθαριότητας.
3. Στις επιχειρήσεις στις οποίες οι παραγόμενες ποσότητες ανακυκλούμενων απορριμμά- των είναι σχετικά μεγάλες οι υπεύθυνοι οφείλουν να τα συλλέγουν ξεχωριστά από τα άλλα απορρίμματα να τα συμπιέζουν και να τα αποδίδουν στην Υπηρεσία Καθαριότητας σύμφωνα με το ισχύον πρόγραμμα περισυλλογής.
4. Τα χαρτοκιβώτια και τα παρεμφερή υλικά συσκευασίας εμπορευμάτων, όπως και τα λοιπά είδη που μπορούν να αξιοποιηθούν για επαναξιοποίηση και ανακύκλωση πρέ- πει να σπάζονται και να συσκευάζονται σε στερεά δεμένα πακέτα, να καταλαμβάνουν το μικρότερο δυνατό όγκο, να προκαλούν τη μικρότερη δυνατή αισθητική ενόχληση όταν εκτεθούν προς αποκομιδή, να είναι απαλλαγμένα από σκουπίδια, νάιλον, φελιζόλ ή άλλα υλικά και να φυλάσσονται σε κατάλληλους (μη δημιουργούντες προβλήματα σε γειτονικές κατοικίες-καταστήματα) μη κοινόχρηστους χώρους (υπόγεια, ειδικοί αποθη- κευτικοί χώροι, κ.λπ.) μέχρι την αποκομιδή τους.
5. Γενικά τα δημοτικά απόβλητα που προέρχονται από οχήματα (ελαστικά, καταλύτες αυ- τοκινήτων κ.λπ.), χρησιμοποιημένα ορυκτέλαια, ηλεκτρικές στήλες και συσσωρευτές, ηλεκτρικές και ηλεκτρονικές συσκευές, υλικά εκσκαφών, απαγορεύεται να ρίπτονται σε δημοτικούς κάδους και καθιερώνεται η υποχρέωση των υπευθύνων να μεριμνούν για τη συλλογή, μεταφορά και ανακύκλωσή τους, όπως αναλυτικά καθορίζεται από ειδικό- τερες διατάξεις.

Κεφάλαιο ΣΤ:

**Καθαριότητα Κοινόχρηστων Χώρων**

Άρθρο 21: Υποχρεώσεις πεζών και οδηγών οχημάτων

1. Η ρίψη από πεζούς καθοδόν άχρηστων χαρτιών, πακέτων ή άλλων ειδών συσκευασίας, μικρών αντικειμένων ή ειδών ατομικής χρήσης δεν επιτρέπεται. Το ίδιο και στους κοι- νόχρηστους και ελεύθερους χώρους του Δήμου. Τα παραπάνω αντικείμενα πρέπει να ρίπτονται στα υπάρχοντα καλάθια απορριμμάτων, στους κάδους απορριμμάτων ή στους κάδους εναλλακτικής διαχείρισης συσκευασιών, αν πρόκειται για ανακυκλώσιμα υλικά.
2. Απαγορεύεται η στάση ή η στάθμευση οχημάτων στις γωνίες δρόμων ή με τρόπο που να εμποδίζουν την ελεύθερη προσπέλαση ή ελιγμούς των απορριμματοφόρων για την προγραμματισμένη αποκομιδή απορριμμάτων. Επίσης, απαγορεύεται η στάση ή η στάθ- μευση μπροστά σε κάδους απορριμμάτων με τρόπο που να εμποδίζεται η ελεύθερη μετακίνηση κάδων απορριμμάτων προς ή από το απορριμματοφόρο ή ακόμα και το πλήρες άνοιγμα του καπακιού των κάδων. Τα οχήματα θα απομακρύνονται σε συνεργα- σία με την τροχαία.
3. Η ρύπανση με λάδια κάθε είδους οχημάτων που εγκαταλείπονται στο οδόστρωμα ή σε άλλους κοινόχρηστους χώρους μπορεί να προκαλέσει ατυχήματα σε πεζούς και τροχο- φόρα και αποτελεί παράβαση του παρόντος κανονισμού. Οι ιδιοκτήτες των οχημάτων πρέπει να φροντίζουν για την καλή κατάσταση των οχημάτων τους και σε περίπτωση διαρροής να μεριμνούν για τον καθαρισμό του χώρου. Σε έκτακτες περιπτώσεις, όπως διαρροή μετά από σύγκρουση, οι ιδιοκτήτες των οχημάτων οφείλουν να ειδοποιούν αμέσως τις αρμόδιες Υπηρεσίες (Ελληνική Αστυνομία, Πυροσβεστική, Διεύθυνση Τε- χνικών Υπηρεσιών του Δήμου).

Άρθρο 22:Υποχρεώσεις καταστημάτων υγειονομικού ενδιαφέροντος

1. Καταστήματα υγειονομικού ενδιαφέροντος, στα οποία παρατηρείται παραγωγή κάθε μορφής απορριμμάτων από την κατανάλωση ειδών, οφείλουν να τοποθετούν τα απορ- ρίμματά τους μέσα στους κάδους και να διατηρούν καθαρό τον περιβάλλοντα χώρο.
2. Τα κάθε είδους καταστήματα υγειονομικού ενδιαφέροντος, στα οποία παρατηρείται με- γάλη παραγωγή κάθε μορφής απορριμμάτων (οργανικών ουσιών, συσκευασιών κ.λπ.), οφείλουν να συσκευάζουν σε ανθεκτικούς σάκους τα ευπαθή και δύσοσμα απόβλητα (κρέατα, ψάρια, υπολείμματα τροφών κ.λπ.), να κλείνουν καλά τις σακούλες και να τα τοποθετούν στα μέσα μηχανικής αποκομιδής μετά το τέλος ωραρίου λειτουργίας τους και το πολύ μία ώρα πριν από την προγραμματισμένη αποκομιδή. Δεν επιτρέπεται η εναπόθεση απορριμμάτων ή συσκευασιών έξω από τους κάδους ή τα άλλα μέσα προ- σωρινής αποθήκευσης και ιδιαιτέρως των ευπαθών και όσων αλλοιώνονται εύκολα.
3. Αν ο όγκος των απορριμμάτων είναι μεγάλος και δεν καλύπτεται από τα υπάρχοντα μέσα αποκομιδής, οι υπεύθυνοι οφείλουν, στα πάσης φύσεως απορρίμματα και υλι- κά συσκευασίας που τοποθετούν προς αποκομιδή, να έχουν προηγουμένως ελαχιστο- ποιήσει τον όγκο τους. Επίσης, οι υπεύθυνοι οφείλουν να ενημερώσουν την Υπηρε- σία Καθαριότητας και να υποβάλλουν αίτημα προσθήκης μέσων για την εξυπηρέτηση των αναγκών της επιχείρησης τους. Τα πρόσθετα μέσα τοποθετούνται υποχρεωτικά σε χώρο που καθορίζεται από την Υπηρεσία Καθαριότητας.
4. Οι κάθε είδους επιχειρήσεις μαζικής εστίασης απαιτείται να συμβληθούν με αδειο- δοτημένο, σύμφωνα με την ισχύουσα νομοθεσία, συλλογέα/μεταφορέα χρησιμοποι- ούμενων λιπών και ελαίων, στον οποίο θα παραδίνουν τα λίπη και τα έλαια που έχουν συλλέξει στην κουζίνα τους.
5. Καταστήματα όπως κρεοπωλεία, ψαράδικα καθώς και αντίστοιχα τμήματα υπεραγορών οφείλουν να συλλέγουν τα υπολείμματα των προϊόντων τους και να τα διαθέτουν σύμ- φωνα με την ισχύουσα νομοθεσία.
6. Αν στην περιοχή εφαρμόζεται πρόγραμμα ανακύκλωσης ή ξεχωριστό ρεύμα διαλογής στην πηγή, οι υπεύθυνοι των παραπάνω καταστημάτων υποχρεούνται να τοποθετούν ξεχωριστά μέσα για κάθε είδος.

Άρθρο 23: Καθαριότητα δημοτικών χώρων χρησιμοποιού- μενων από επιχειρήσεις

1. Επιχειρήσεις που χρησιμοποιούν, κατόπιν αδείας, δημοτικούς και κοινόχρηστους χώ- ρους όπως περίπτερα, καφενεία, καφετέριες, ζαχαροπλαστεία, εστιατόρια και συναφή καταστήματα οφείλουν να διατηρούν τους χώρους καθαρούς όλο το εικοσιτετράωρο με δικά τους μέσα και με την τοποθέτηση καλαίσθητων δοχείων, ανεξάρτητα από τον χρόνο καθαρισμού από τα συνεργεία του Δήμου. Υποχρεούνται επίσης να διαθέτουν και να χρησιμοποιούν κατάλληλο χώρο προσωρινής αποθήκευσης απορριμμάτων σε εσωτερικό χώρο της επιχείρησης τους και να μεριμνούν για την τήρηση των υγειο- νομικών διατάξεων. Στους μη συμμορφούμενους με την διάταξη αυτή εφαρμόζεται ο παρών Κανονισμός Καθαριότητας και συντάσσεται εισήγηση περί άμεσης ανάκλησης αδείας απευθυνόμενη στην αρμόδια Υπηρεσία που τη χορήγησε.
2. Εάν το κατάστημα παραμένει ανοικτό μετά την προγραμματισμένη ώρα αποκομιδής, οι υπεύθυνοι οφείλουν να αποκομίζουν με δικά τους μέσα τυχόν απορρίμματα και να τα μεταφέρουν σε χώρο που θα τους υποδειχθεί από την αρμόδια υπηρεσία ή να τα φυλάσσουν σε ειδικούς χώρους, τηρώντας τις προβλεπόμενες υγειονομικές διατάξεις, ώστε να γίνει η αποκομιδή τους σύμφωνα με το πρόγραμμα της περιοχής.

Άρθρο 24: Καθαριότητα πεζοδρομίων

1. Οι υπεύθυνοι, όπως αυτοί ορίζονται στο άρθρο 7 του παρόντος Κανονισμού, οφείλουν να μεριμνούν για τη συχνή καθαριότητα των πεζοδρομίων τους και να μεριμνούν για τον καθαρισμό άγριων χόρτων που τυχόν φύονται σε αυτά, ιδιαίτερα το καλοκαίρι λόγω της ανάγκης πρόληψης πυρκαγιάς.
2. Κατά τη λήψη έκτακτων μέτρων, όταν αυτό απαιτείται λόγω καιρικών συνθηκών, τοπι- κών ιδιαιτεροτήτων ή έκτακτων γεγονότων, οι πολίτες και κάτοικοι οφείλουν να επικοι- νωνούν με την Υπηρεσία Πολιτικής Προστασίας του Δήμου για κάθε απαραίτητη ενη- μέρωση και πληροφορία. Σε περίπτωση κάλυψης των πεζοδρομίων από χιονόπτωση, οι παρόδιοι κάτοικοι υποχρεούνται στον καθαρισμό του τμήματος που αντιστοιχεί στην ιδιοκτησία τους.

Άρθρο 25: Καθαριότητα αγορών και λαϊκών αγορών

1. Οι πωλητές και έμποροι στις αγορές που λειτουργούν στον Δήμο (στεγασμένες ή μη, λαϊκές κ.λπ.), καθώς επίσης πλανόδιοι μικροπωλητές, καντίνες (μόνιμες ή αυτοκινού- μενες) οφείλουν να διατηρούν το γύρω από αυτούς χώρο καθαρό, να συλλέγουν τα κάθε είδους απόβλητα σε ανθεκτικούς σάκους και να τους μεταφέρουν στους κάδους μηχανικής αποκομιδής, ή σε ειδική θέση που τους έχει υποδειχθεί από τον Δήμο.
2. Σε περίπτωση αδιαφορίας, παρά τις συστάσεις, ο Δήμος προβαίνει στον καθαρισμό του χώρου καταλογίζοντας τα έξοδα στους υπευθύνους.
3. Για την τήρηση της καθαριότητας κατά την ώρα που λειτουργούν οι λαϊκές αγορές (από την έναρξη μέχρι την λήξη της λειτουργίας τους) υπεύθυνοι είναι οι αδειούχοι πωλητές (επαγγελματίες, παραγωγοί, φυσικά πρόσωπα ή συνεταιριστικές οργανώσεις) έστω και αν αναπληρώνονται, υποβοηθούνται ή προσλαμβάνουν υπαλλήλους ή δεν παρουσι- άζονται αυτοπροσώπως στις λαϊκές αγορές. Για τη διαχείριση των υπολειμμάτων από τον καθαρισμό των αλιευμάτων (λέπια-εντόσθια) και των απόνερων ξεχωριστά, σε ειδικά δοχεία και την απομάκρυνση τους με δική τους ευθύνη και στη συνέχεια τη διάθεση τους ως απόβλητα ανάλογα με το χαρακτήρα τους. Σε καμμία περίπτωση δε διοχετεύονται στα δίκτυα των ομβρίων υδάτων. Επίσης οι ίδιοι οφείλουν να μεριμνούν ώστε να απομακρύνουν τους πάγκους πώλησης των ειδών τους και τα προϊόντα που δεν έχουν πωληθεί μέσα στο προκαθορισμένο νόμιμο ωράριο λειτουργίας της λαϊκής αγοράς, καθώς η παραμονή των πωλητών ή των υπαλλήλων τους, μετά το πέρας του νομίμου ωραρίου, θεωρείται αυθαίρετη κατάληψη κοινόχρηστου χώρου.
4. Οι πωλητές και έμποροι στις αγορές που λειτουργούν στον Δήμο οφείλουν:

α) Να διατηρούν το χώρο των πάγκων τους καθώς και το γύρω από αυτούς χώρο πά- ντοτε καθαρό, αλλά και να μην καταλαμβάνουν κοινόχρηστους ή ιδιωτικούς χώρους, εκτός των ορίων της έκτασης που τους αναλογεί, σύμφωνα με την άδειά τους.

β) Να τηρούν τους κανόνες υγιεινής και να διατηρούν σε ειδικούς κάδους ή καλά κλει- σμένες σακούλες τα απορρίμματα που παράγουν κατά τη διάρκεια λειτουργίας της λαϊκής αγοράς.

γ) Να μη ρυπαίνουν με τη ρίψη κάθε είδους απορριμμάτων και ιδιαιτέρως ευπαθών και ειδών που αλλοιώνονται εύκολα, καθώς και ειδών συσκευασίας.

δ) Να διευκολύνουν την Υπηρεσία Καθαριότητας στην αποκομιδή των απορριμμάτων και τον γενικό καθαρισμό των λαϊκών αγορών συμμορφούμενοι με τον παρόντα Κα- νονισμό Καθαριότητας και να μην παρακωλύουν, με κανένα τρόπο, την εκτέλεση του έργου της.

Άρθρο 26: Υπαίθρια αποθήκευση υλικών

1. Η πλημμελής εναπόθεση, αποθήκευση και στοίβαξη υλικών, εμπορευμάτων, οικοδομι- κών υλικών κ.λπ. μπορεί να προκαλέσει σοβαρή ρύπανση από τον διασκορπισμό των υλικών αυτών στο περιβάλλον. Στην χορηγούμενη από τον Δήμο άδεια κατάληψης του πεζοδρομίου ή του κοινοχρήστου χώρου για την εναπόθεση, αποθήκευση ή στοίβαξη των παραπάνω υλικών πρέπει υποχρεωτικά να αναγράφονται τα αναγκαία προστατευ- τικά μέτρα που πρέπει να λάβει ο δικαιούχος ώστε να αποτρέπεται κάθε κίνδυνος δια- σκορπισμού τους.
2. Αν από την πλημμελή εφαρμογή των παραπάνω προστατευτικών μέτρων προκληθεί ρύπανση των κοινόχρηστων χώρων, ο Δήμος, πέραν των προβλεπόμενων κυρώσεων από την κείμενη νομοθεσία, επιβάλλει κατά των υπευθύνων πρόστιμο ανάλογα με τη σοβαρότητα και το μέγεθος της ρύπανσης.

Άρθρο 27: Μεταφορά και φορτοεκφόρτωση αντικειμένων

1. Όλα τα φορτηγά αυτοκίνητα και γενικά τα μεταφορικά μέσα ξηρού φορτίου, πρέπει να έχουν το φορτίο τους πλήρως καλυμμένο με τέντα. Για όσα φορτηγά δεν έχουν προ- στατευμένο το φορτίο τους, με αποτέλεσμα να υπάρχει διαρροή ή διασπορά υλικών στο δρόμο, και για τα επαγγελματικά αυτοκίνητα που αφήνουν αντικείμενα ή μπάζα στους δρόμους, εφαρμόζεται η ισχύουσα νομοθεσία.
2. Τα απορρίμματα οποιασδήποτε μορφής που παράγονται κατά την φορτοεκφόρτωση εμπορευμάτων, πρέπει να περισυλλέγονται αμέσως μετά το πέρας κάθε εργασίας. Σε αντίθετη περίπτωση εφαρμόζεται ο παρών Κανονισμός Καθαριότητας.

Άρθρο 28: Υγρά απόβλητα

1. Απαγορεύεται η απορροή όμβριων υδάτων από τις βεράντες κατευθείαν στο οδόστρω- μα ή η ρίψη ακάθαρτων υδάτων.
2. Απαγορεύεται η απόρριψη λυμάτων από βυτιοφόρα σε φρεάτια αγωγών όμβριων ή ακάθαρτων ή κατοικιών.
3. Απαγορεύεται η παράνομη σύνδεση οικιών με αγωγούς ακάθαρτων λυμάτων ή όμβριων υδάτων και η παράνομη σύνδεση όμβριων υδάτων σε αγωγούς αποχέτευσης ακάθαρτων.

Άρθρο 29: Εγκαταλελειμμένα οχήματα

1. Τα αυτοκίνητα, μοτοσικλέτες, λοιπά οχήματα, σκάφη αναψυχής, τρέιλερ και μηχανήμα- τα πάσης μορφής, όπως ορίζονται στο άρθρο 6 παρ. 3δ, τα οποία βρίσκονται σταθμευ- μένα για περισσότερο από έναν (1) μήνα στο ίδιο σημείο, θεωρούνται ότι αποτελούν στερεά απόβλητα και ο ιδιοκτήτης τους οφείλει να τα απομακρύνει αμέσως. Εφόσον διαπιστωθεί η παράβαση από τα όργανα του Δήμου ειδοποιείται σχετικά ο ιδιοκτήτης και αν εξακολουθεί η στάθμευση θεωρείται κατάληψη κοινόχρηστου χώρου και ισχύ- ουν οι διατάξεις του Νόμου 1080/80.
2. Η διαδικασία περισυλλογής ενός εγκαταλελειμμένου οχήματος έχει ως εξής:

α) Η αρμόδια υπηρεσία εντοπίζει το εγκαταλελειμμένο όχημα και επικολλά αυτοκόλλη- τη ειδοποίηση απομάκρυνσης. Η καταστροφή ή η αποκόλληση του ειδικού σήματος αποτελεί παράβαση και επισύρει πρόστιμο.

β) Το όχημα, εφόσον δεν φέρει πινακίδες απομακρύνεται μετά την πάροδο σαράντα πέντε (45) ημερών, ενώ όταν φέρει πινακίδες απομακρύνεται μετά την πάροδο σα- ράντα πέντε (45) ημερών και έπειτα από την έγγραφη ενημέρωση αρμόδιων φορέ- ων (Υπουργείο Μεταφορών, Τροχαία, Εφορία, κ.ά.). Οχήματα ή μηχανήματα, που με- ταφέρονται από τους ιδιοκτήτες τους πριν τη λήξη της προθεσμίας σε παρακείμενη θέση στην ίδια περιοχή, θεωρείται ότι συμπλήρωσαν το χρόνο από την ημερομηνία της πρώτης καταγραφής και αποσύρονται.

γ) Τα εγκαταλελειμμένα οχήματα που περισυλλέγονται από τον Δήμο οδηγούνται προς ανακύκλωση. Σε κάθε περίπτωση, η εγκατάλειψη οχήματος ή μηχανήματος επί του οδο- στρώματος ή σε άλλο κοινόχρηστο χώρο αποτελεί παράβαση και επισύρει πρόστιμο.

Άρθρο 30: Κατοικίδια ζώα

1. Οι ιδιοκτήτες ή συνοδοί κατοικίδιων ζώων υποχρεούνται να μεριμνούν για τον άμεσο καθαρισμό του περιβάλλοντος από τις ακαθαρσίες που δημιουργούν τα κατοικίδια.
2. Οι ιδιοκτήτες ή συνοδοί κατοικίδιων ζώων υποχρεούνται, κατά τη διάρκεια της βόλτας τους, να έχουν ειδικές σακούλες και να περισυλλέγουν τα περιττώματα που δημιουρ- γούν τα κατοικίδια.

Άρθρο 31: Ρύπανση εξωτερικών χώρων

1. Απαγορεύεται η ρύπανση με σπρέι, μπογιά ή άλλο μέσο τοίχων δημοτικών κτηρίων, δρόμων ή πεζοδρομίων, κάδων ή άλλων μέσων προσωρινής αποθήκευσης απορριμμά- των, μνημείων ή αγαλμάτων.
2. Απαγορεύεται η επικόλληση ή αυθαίρετη τοποθέτηση αυτοκόλλητων, διαφημιστικών αφισών, πινακίδων ή εντύπων σε στύλους και υποσταθμούς κοινής ωφελείας, σηματο- δότες, δένδρα και σε κάδους ή άλλα μέσα προσωρινής αποθήκευσης απορριμμάτων.
3. Απαγορεύεται η τοποθέτηση διαφημιστικών γιγαντοαφισών και αεροπανό σε κοινό- χρηστους χώρους και η αυθαίρετη ρίψη φυλλαδίων και διαφημιστικών εντύπων ή η τοποθέτησή τους σε παρμπρίζ αυτοκινήτων.

Κεφάλαιο Ζ:

**Καθαριότητα Ιδιωτικών Χώρων**

Άρθρο 32: Καθαριότητα ιδιωτικών χώρων (στεγασμένων ή μη)

1. Οι κοινόχρηστοι χώροι πολυκατοικιών, εργοστασίων και επιχειρήσεων, στεγασμένοι ή μη, πρέπει να διατηρούνται καθαροί με τη φροντίδα των υπευθύνων και με κάθε πρό- σφορο μέσο, ακόμη και αν τα απορρίμματα προέρχονται από τρίτους.
2. Σε περίπτωση που διαπιστωθεί ότι ο ιδιωτικός χώρος είναι ακάθαρτος, αποτελεί εστία μόλυνσης ή προκαλεί δυσοσμία και κινδύνους για τη δημόσια υγεία, ο Δήμος, μετά από σχετική έγγραφη προειδοποίηση και αυτοψία της αρμόδιας Υπηρεσίας, μπορεί να προβεί σε καθαρισμό ιδιόκτητων χώρων, σύμφωνα με τις ισχύουσες διατάξεις και να καταλογίσει τη δαπάνη καθαρισμού στον εκάστοτε υπεύθυνο.

Άρθρο 33: Καθαριότητα οικοπέδων

1. Οι ιδιοκτήτες, νομείς ή κάτοχοι οικοπέδων ή λοιπών ακάλυπτων χώρων υποχρεούνται (σύμφωνα με την πυροσβεστική διάταξη ΦΕΚ Β΄ 724/87) στην αποψίλωση αυτών από τα ξηρά χόρτα και στην απομάκρυνση τυχόν εύφλεκτων υλικών που βρίσκονται μέσα σε αυτά προς αποτροπή του κινδύνου πρόκλησης πυρκαγιάς.
2. Οι ιδιοκτήτες, νομείς ή κάτοχοι οικοπέδων οφείλουν να τα διατηρούν πάντοτε ελεύθε- ρα από απορρίμματα, να προβαίνουν σε περιοδική καθαριότητα και να τα περιφράξουν σύμφωνα με την ισχύουσα νομοθεσία.
3. Αν οι υπεύθυνοι εξακολουθούν να μη συμμορφώνονται κατόπιν των σχετικών συστάσε- ων, ο Δήμος έχει το δικαίωμα, μετά από σχετική ειδοποίηση, να παρέμβει καθαρίζοντάς τα και να χρεώνει τη σχετική δαπάνη στους ιδιοκτήτες, νομείς ή κατόχους.
4. Σε περίπτωση που ο ιδιοκτήτης είναι άγνωστος στον Δήμο, η ειδοποίηση τοιχοκολλείται στην ιδιοκτησία και μετά την παρέλευση προθεσμίας εφαρμόζονται τα ανωτέρω.
5. Απαγορεύεται η υπαίθρια καύση κλαδιών και χόρτων κατά τους μήνες Μάιο έως και Οκτώβριο. Τους υπόλοιπους μήνες επιτρέπεται, εφόσον έχει ληφθεί μέριμνα προστασί- ας από πυρκαγιά (συνεχής παρακολούθηση, νερό σε ετοιμότητα, επιλογή μέρας άπνοι- ας κ.λπ.).

Παράρτημα 1:

**Κριτήρια Χωροθέτησης Κάδων**

1. Η Υπηρεσία Καθαριότητας είναι η αποκλειστικά υπεύθυνη για τη χωροθέτηση των κά- δων στα όρια του Δήμου, λαμβάνοντας υπόψη:

α) Την υφιστάμενη μέχρι σήμερα εθνική και κοινοτική νομοθεσία που σχετίζεται με τη διαχείριση των στερεών αποβλήτων, την καθαριότητα, την υγιεινή και ασφάλεια.

β) Την καταγραφή των ποσοτήτων των αστικών αποβλήτων που διαχειρίζεται ο Δήμος από στοιχεία που τηρεί η Υπηρεσία Καθαριότητας, από ζυγίσεις στον ΧΥΤΑ ή άλλες σχετικές μετρήσεις ή εκτιμήσεις σε σχέση με τα αδρανή, κλαδιά δένδρων, απορρίμ- ματα κήπου και άλλα ειδικά απόβλητα που πιθανόν συλλέγει.

γ) Τον βασικό εξοπλισμό της Υπηρεσίας Καθαριότητας (απορριμματοφόρα, μηχανικά σάρωθρα, φορτηγά, υδροφόρες, πλυντήρια κάδων), καθώς, επίσης, και του σχετικού εξοπλισμού του αμαξοστασίου (αντλίες καυσίμων, εξοπλισμός συνεργείου, κ.λπ.).

δ) Την αποτύπωση των κάδων (θέση, πλήθος, χωρητικότητα, ποιοτική κατάσταση).

ε) Την οργάνωση των ημερήσιων διαδρομών των απορριμματοφόρων, μηχανικών σα- ρώθρων, φορτηγών συλλογής ογκωδών αποβλήτων και κλαδεμάτων.

1. Ειδικότερες επιδιώξεις και στόχοι:

α) Η λειτουργική, η αισθητική και η περιβαλλοντική αναβάθμιση του δημόσιου ελεύθε- ρου χώρου και η αρμονική ένταξη των κάδων στον αστικό ιστό.

β) Η ενίσχυση της περιβαλλοντικής συνείδησης των πολιτών.

γ) Η προβολή της ανακύκλωσης και η ενθάρρυνση της συμμετοχής σε αυτή.

δ) Ο περιορισμός της οπτικής όχλησης και η διευκόλυνση της κυκλοφορίας πεζών και οχημάτων πλησίον των κάδων.

ε) Η βελτίωση της προσβασιμότητας του πολίτη στους κάδους και η εύκολη πρόσβαση των απορριμματοφόρων για τη μείωση της ρύπανσης και της όχλησης από την προ- σέλευσή τους.

1. Το σύνηθες μέγεθος των κάδων είναι τα 1.100 λίτρα, αλλά υπάρχουν και περιοχές όπου τοποθετούνται, λόγω ειδικών συνθηκών, κάδοι διαφορετικής χωρητικότητας.
2. Οι ιδιοκτήτες ακινήτων έχουν δικαίωμα να κάνουν ένσταση στην Υπηρεσία Καθαριό- τητας όσον αφορά στη χωροθέτηση κάδου, εφόσον ο εν λόγω κάδος βρίσκεται στην πρόσοψη της ιδιοκτησίας τους.
3. Κατά την επιλογή, η Υπηρεσία Καθαριότητας λαμβάνει υπόψη της τις ιδιαιτερότητες και τις ανάγκες της κάθε περιοχής, όπως, επίσης, τους επιπλέον κάδους που απαιτού- νται για την κάλυψη αναγκών των διαφόρων συστημάτων ανακύκλωσης που συμμε- τέχει ο Δήμος.
4. Σε ένα κτήριο άνω των 15 διαμερισμάτων τοποθετείται κάδος αστικών απορριμμάτων στην πρόσοψη του κτηρίου με απόφαση της Υπηρεσίας Καθαριότητας. Τυχών απόφαση της Γενικής Συνέλευσης της πολυκατοικίας για την ακριβή θέση του κάδου αξιολογείται από την Υπηρεσία.
5. Σε γειτονικά κτήρια που δεν υπερβαίνουν συνολικά τα 15 διαμερίσματα, ο κάδος τοπο- θετείται στο όριο των ακινήτων εφόσον αυτό είναι εφικτό. Όταν όμως υπάρχουν είσο- δοι ή βιτρίνες καταστημάτων ή υπάρχει στενό πεζοδρόμιο, τότε η τοποθέτηση γίνεται στην πρόσοψη του κτηρίου με τα περισσότερα διαμερίσματα.
6. Σε περίπτωση που κοντά σε μια πολυκατοικία βρίσκεται μονοκατοικία, ο κάδος τοποθε- τείται στην πρόσοψη της πολυκατοικίας.

9. Σε δρόμους όπου η πλειοψηφία των κατοικιών είναι μονοκατοικίες, η τοποθέτηση των κάδων γίνεται κατά την κρίση της Υπηρεσίας αναλόγως με τις ιδιαιτερότητες της κάθε οδού.

10. Αν ο κάδος πρόκειται να εξυπηρετήσει περισσότερα των δύο κτιρίων, τότε τοποθετείται μπροστά στην πρόσοψη του κτιρίου με τον μεγαλύτερο αριθμό διαμερισμάτων.

11.Tα καταστήματα υγειονομικού ενδιαφέροντος (εστιατόρια, ζαχαροπλαστεία, σούπερ μάρκετ κ.λπ.) είναι υποχρεωμένα να τοποθετούν τους κάδους στον ιδιωτικό τους χώρο, εφόσον υπάρχει αυτή η δυνατότητα. Ο τρόπος αποκομιδής των κάδων αυτών θα γίνε- ται έπειτα από απευθείας συνεννόηση με την Υπηρεσία Καθαριότητας του Δήμου. Σε αντίθετη περίπτωση θα τοποθετούνται στην πρόσοψη του καταστήματος.

12.Σε περιπτώσεις καταστημάτων υγειονομικού ενδιαφέροντος που δεν μπορούν να υπα- χθούν στην προηγούμενη παράγραφο, οι κάδοι τοποθετούνται κατά την κρίση της Υπηρεσίας Καθαριότητας.

13.Δεν τοποθετούνται κάδοι στις παρακάτω περιπτώσεις:

α) Σε αδιέξοδο και γενικά όπου δεν είναι δυνατή η πρόσβαση απορριμματοφόρου.

 β) Κοντά σε διασταυρώσεις, όταν εμποδίζεται η οπτική του διερχόμενου οδηγού.

γ) Πλησίον εξόδου γκαράζ αντίθετα από τη φορά της κατεύθυνσης οχημάτων για να μην εμποδίζεται η οπτική του οδηγού.

δ) Σε πεζοδρόμια πλάτους μικρότερου του ενός μέτρου.

ε) Πάνω σε φρεάτια.

στ) Σε διαβάσεις πεζών και σε ράμπες ατόμων με ειδικές ανάγκες.

ζ) Σε σημεία που εμποδίζεται η πρόσβαση Υπηρεσιών που καλύπτουν έκτακτες ανάγκες (Πυροσβεστική, ασθενοφόρο κ.λπ.).

η) Σε εισόδους παιδικών σταθμών, σχολείων και παιδικών χαρών.

θ) Σε σημεία όπου κωλύεται η κυκλοφορία πεζών.

14.Σε δρόμους όπου το εύρος τους δεν επιτρέπει τη διέλευση απορριμματοφόρου, οι κάδοι τοποθετούνται κατά κανόνα στις διασταυρώσεις με τους δρόμους διέλευσης των απορριμματοφόρων, υπό την προϋπόθεση ότι δεν εμποδίζουν την ορατότητα των εξερχόμενων οχημάτων.

15.Σε δρόμους όπου το εύρος του πεζοδρομίου είναι μικρότερο των 2 μέτρων ή όταν η κλίση των δρόμων είναι πάνω από 10%, τοποθετείται προστατευτικό κιγκλίδωμα για τον κάδο επί του οδοστρώματος, ενώ για εκείνους τους δρόμους όπου το εύρος του πεζοδρομίου είναι μεγαλύτερο των 2 μέτρων κατασκευάζεται εσοχή.

16.Όταν ένας πεζόδρομος απαιτεί κάδους, αυτοί τοποθετούνται στην αρχή και το τέλος του πεζόδρομου.

17.Η χωροθέτηση των κάδων και η χωρητικότητά τους πρέπει να είναι τέτοια που να παρέ- χει περιθώρια ασφαλείας, ώστε να μην παρατηρείται υπερχείλισή τους στην περιβάλ- λουσα περιοχή.

18.Αρμόδια για τη μετακίνηση ή αλλαγή θέσης των κάδων είναι αποκλειστικά η Υπηρεσία Καθαριότητας.

19.Σε αυθαίρετες μετακινήσεις κάδων από πολίτες επιβάλλεται πρόστιμο.

20.Όταν υπάρχει αμφισβήτηση της θέσης ενός κάδου, αυτή μπορεί να αλλάξει με τη σύμ- φωνη γνώμη όλων των ενδιαφερομένων, εφόσον δεν ενοχλεί και δεν διαταράσσει τη σωστή λειτουργία της μηχανικής αποκομιδής (συχνές στάσεις απορριμματοφόρων, κυκλοφοριακά προβλήματα κ.λπ.).

21.Κάθε νέα οικοδομή οφείλει να διαθέτει χώρο για την τοποθέτηση κάδου μηχανικής αποκομιδής σε κατάλληλα διαμορφωμένο χώρο ώστε να είναι δυνατή η πρόσβαση από το απορριμματοφόρο. Οι κατασκευαστές οφείλουν, σε συνεννόηση με την Υπηρεσία Καθαριότητας, να κατασκευάζουν τη θέση των κάδων κατά τη διάρκεια των οικοδομικών εργασιών.

Παράρτημα 2:

**Θεσμικό Πλαίσιο Κανονισμού**

* Άρθρο 102 του Συντάγματος «Περί οργάνωσης και λειτουργίας της Πολιτείας».
* Ν. 3463/06 (ΦΕΚ Α´ 114/06) «Νέος δημοτικός και κοινοτικός κώδικας».
* Ν. 1650/86 (ΦΕΚ Α´ 160/86) «Για την προστασία του περιβάλλοντος», όπως τροποποιήθη-

κε με τον Ν. 3010/02 (ΦΕΚ Α´ 91/02).

* ΚΥΑ ΗΠ 50910/2727/03 (ΦΕΚ Β´ 1909/03) «Μέτρα και όροι για τη διαχείριση στερεών

αποβλήτων. Εθνικός και περιφερειακός σχεδιασμός διαχείρισης».

* ΚΥΑ 114219/97 (ΦΕΚ Β´ 1016/97) «Κατάρτιση πλαισίου προδιαγραφών και γενικών προ-

γραμμάτων διαχείρισης στερεών αποβλήτων».

* Προεδρικό Διάταγμα υπ’ αριθμ. 82 (ΦΕΚ Α´ 64/04) «Μέτρα, όροι και πρόγραμμα για

την εναλλακτική διαχείριση των αποβλήτων λιπαντικών ελαίων». Αντικατάσταση της ΚΥΑ 98012/2001/96 «Καθορισμός μέτρων και όρων για τη διαχείριση των χρησιμοποιουμένων

ορυκτελαίων».

* Προεδρικό Διάταγμα υπ’ αριθμ. 116 (ΦΕΚ Α´ 81/04) «Μέτρα, όροι και πρόγραμμα για την

εναλλακτική διαχείριση των οχημάτων στο τέλος του κύκλου ζωής τους, των χρησιμο- ποιουμένων ανταλλακτικών τους και των απενεργοποιημένων καταλυτικών μετατροπέων σε συμμόρφωση με τις διατάξεις της Οδηγίας 2000/53/ΕΚ για τα οχήματα στο τέλος του

κύκλου ζωής τους».

* Προεδρικό Διάταγμα υπ’ αριθμ. 109 (ΦΕΚ Α´ 75/04) «Μέτρα και όροι για την εναλλακτική

διαχείριση των μεταχειρισμένων ελαστικών των οχημάτων. Πρόγραμμα για την εναλλακτι-

κή διαχείρισή τους».

* Aριθμ.οικ 146163/12(ΦΕΚ 1537 Β/8-5-2012) «Μέτρα και όροι για τη διαχείριση ιατρικών αποβλήτων από υγειονομικές μονάδες».
* Ν. 2939/01 (ΦΕΚ Α´ 179/01) «Συσκευασίες και εναλλακτική διαχείριση των συσκευασιών

και άλλων προϊόντων, ίδρυση Εθνικού Οργανισμού Εναλλακτικής Διαχείρισης Συσκευασι-

ών και άλλων Προϊόντων (ΕΟΕΔΣΑΠ)».

* Ν. 1892/90 (ΦΕΚ Α´ 101 Aρθρο 119) «Απαγόρευση ρίψεως υλικών ή απορριμμάτων σε δάση και δασικές εκτάσεις».
* Πυροσβεστική διάταξη υπ’ αριθμ. 4 /2012/12 (ΦΕΚ 1346 Β/25-4-2012) «Καθορισμός προληπτικών μέτρων πυροπροστασίας οικοπεδικών και λοιπών ακάλυπτων χώρων που βρίσκονται εντός πόλεων, κωμοπόλεων και οικισμών».
* Αρ.πρωτ οικ 189533/11 (ΦΕΚ 2654 Β /9-11-2011)«Ρύθμιση θεμάτων σχετικών με τη λειτουργία των σταθερών εστιών καύσης για τη θέρμανση κτιρίων και νερού».
* Άρθρο 15 ΚΟΚ (Ν. 2696/99) «Εκπομπές ρύπων, θορύβων κ.λπ.».
* Απόφαση Αρχηγού Ελληνικής Αστυνομίας 1023/2/37-κε/96 (ΦΕΚ Β’ 1028/96) Αστυνομική διάταξη υπ.αριθ.6/96) «Μέτρα ευταξίας και ευκοσμίας».
* Ν. 2946/01 (ΦΕΚ Α´ 224/01) «Υπαίθρια διαφήμιση, συμπολιτείες Δήμων και Κοινοτήτων».
* Ν. 3170/03 (ΦΕΚ Α´ 191/03) «Ζώα συντροφιάς, αδέσποτα ζώα συντροφιάς και άλλες δια-

τάξεις».

* Ν. 4039/12 (ΦΕΚ Α´ 15/12) «Για τα δεσποζόμενα και τα αδέσποτα ζώα συντροφιάς και την

προστασία των ζώων από την εκμετάλλευση ή τη χρησιμοποίηση με κερδοσκοπικό σκοπό».

* ΚΥΑ ΗΠ 13588/725/06 (ΦΕΚ Β´ 383/06) «Μέτρα, όροι και περιορισμοί για τη διαχείριση

επικίνδυνων αποβλήτων σε συμμόρφωση με τις διατάξεις της οδηγίας 91/689/ΕΟΚ για τα

επικίνδυνα απόβλητα».

* Aριθ.οικ. 62952/5384/16 (ΦΕΚ 4326 Β/30-12-2016)«Έγκριση εθνικού σχεδίου διαχείρισης επικίνδυνων αποβλήτων σύμφωνα με το άρθρο 31 του ν.4342/2015».
* Απόφαση 14160/06 του Οργανισμού Λαϊκών Αγορών.
* **ΚΥΑ Αριθμ. 41624/2057/Ε103/10 (ΦΕΚ 1625 Β/11-10-2010) :** Μέτρα, όροι και πρόγραμμα για την εναλλακτική διαχεί­ριση των αποβλήτων ηλεκτρικών στηλών και συσσω­ρευτών σε συμμόρφωση με τις διατάξεις των οδηγιών, 2006/66/ΕΚ «σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών και με την κατάργηση της οδηγίας 91/157/ ΕΟΚ» και 2008/103/ΕΚ «για την τροποποίηση της οδη­γίας 2006/66/ΕΚ σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών, όσο αφορά την τοποθέτηση ηλεκτρι­κών στηλών και συσσωρευτών στην αγορά», του Ευρω­παϊκού Κοινοβουλίου και του Συμβουλίου.
* **ΚΥΑ Αριθ. ΗΠ/23615/651/Ε103/14 (ΦΕΚ 1184 Β/09-05-2014) :** Καθορισμός κανόνων, όρων και προϋποθέσεων για την εναλλακτική διαχείριση των αποβλήτων ειδών ηλεκτρικού και ηλεκτρονικού εξοπλισμού (ΑΗΗΕ), σε συμμόρφωση με τις διατάξεις της Οδηγίας 2012/19/ΕΚ «σχετικά με τα απόβλητα ηλεκτρικού και ηλεκτρονικού εξοπλισμού (ΑΗΗΕ)», του Ευρωπαϊκού Κοινοβουλίου και του Συμβουλίου της 4ης Ιουλίου 2012 και άλλες διατάξεις .
* Ν. 3731/08 (ΦΕΚ Α´ 263/08) «Αναδιοργάνωση της δημοτικής αστυνομίας και ρυθμίσεις

λοιπών θεμάτων αρμοδιότητας Υπουργείου Εσωτερικών».

Παράρτημα 3:

Πρόστιμα για την Τήρηση Καθαριότητας

Σύμφωνα με τις διατάξεις του άρθρου 79 παρ. 2 του Ν. 3463/06 (ΦΕΚ Α´ 114/06) του Κώ- δικα Δήμων και Κοινοτήτων και του άρθρου 72 του Ν. 3452/10 (ΦΕΚ Α´ 87/10) ο καθορι- σμός των διατάξεων επιβολής προστίμων για την τήρηση της καθαριότητας καθώς και το ύψος του προστίμου για κάθε περίπτωση αποτελεί απόφαση του Δημοτικού Συμβουλίου.

* Μη τοποθέτηση απορριμμάτων σε σάκους **150 €**
* H απόρριψη οικιακών απορριμμάτων έξω από τους κάδους αποκομιδής **150 €** και σε περίπτωση υποτροπής **500 €**
* η απόρριψη μικρών απορριμμάτων που προέρχονται από τα καταστήματα **250 €** και σε

περίπτωση υποτροπής **350 €**

* H απόρριψη μικροαντικειμένων (εισιτήρια, χαρτάκια, κουτιά από τσιγάρα κ.λπ.) εκτός

ειδικών δοχείων ή κάδων απορριμμάτων που έχει τοποθετήσει ο Δήμος σε διάφορα σημεία της πόλης **50 €**

* Μετακίνηση κάδου αποκομιδής **150 €**
* Καταστροφή κάδου αποκομιδής **650 €**
* Τοποθέτηση σάκων απορριμμάτων σε ξένη ιδιοκτησία **150 €**
* Τοποθέτηση σάκων απορριμμάτων σε δέντρα ή κολόνες **150 €**
* η μη τήρηση της καθαριότητας από καταστηματάρχες στους οποίους χορηγείται άδεια

κατάληψης κοινόχρηστου χώρου (καφετέριες, πιτσαρίες, ψητοπωλεία, εστιατόρια, μεζεδοπωλεία, κέντρα διασκέδασης, αναψυκτήρια κ.λπ.) **500 €**

* Τοποθέτηση ογκωδών απορριμμάτων πριν την ημέρα αποκομιδής **200 €**
* Μη ελαχιστοποίηση και περίδεση πάσης φύσεως απορριμμάτων από γραφεία, καταστήματα, βιοτεχνίες, βιομηχανίες και αποθήκες **450 €**
* Απόρριψη κηπευτικών εργασιών επί πεζόδρομου **300 €**
* Υπόλοιπα χώματος και κοπροχώματος που δεν απομακρύνονται από τους υπεύθυνους με δικά τους μέσα **200 €**
* Μη στράγγιση απορριμμάτων που προέρχονται από εταιρίες εστίασης και σίτισης (εστιατόρια, μαγειρεία, καφενεία, ουζερί, ψητοπωλεία, πιτσαρίες, fast food, κρεοπωλεία, ιχθυοπωλεία, μανάβικα, παντοπωλεία, αρτοποιεία, super markets,mini markets) **500 €**
* Έκθεση απορριμμάτων σε χώρους μη ορατούς και προσβάσιμους από την υπηρεσία καθαριότητας **700 €**
* Η εναπόθεση μπάζων και αδρανών υλικών σε οποιοδήποτε σημείο της πόλης (οικόπεδα, χειμάρρους, πάρκα, άλση, δρόμους)**150 €/μ3**
* Η εναπόθεση μπάζων 4 ημέρες μετά την ολοκλήρωση των έργων από ΔΕΗ, ΟΤΕ, ΕΥ-

ΔΑΠ **150 €/μ3**

* η εναπόθεση μπάζων σε πεζοδρόμιο ή οδόστρωμα 2 ημέρες μετά την εκσκαφή για

οικοδομή **150 €/μ3**

* η ρίψη μπάζων σε κάδους απορριμμάτων **500 €** συν την αξία του κάδου σε περίπτωση

καταστροφής του

* η μη αποκατάσταση τομών 2 ημέρες μετά την ολοκλήρωση των έργων **400 €**
* η παράνομη σύνδεση οικιών με αγωγούς ακάθαρτων λυμάτων ή όμβριων υδάτων

**1.500 €**

* η απόρριψη λυμάτων σε φρεάτια αγωγών όμβριων ή ακάθαρτων ή κατοικιών από βυ-

τιοφόρα **4.000 €** και σε περίπτωση υποτροπής **10.000 €**

* H κατάληψη κοινόχρηστου χώρου με αντικείμενα, τα οποία παρεμποδίζουν την διέλευ-

ση πεζών ή αυτοκινήτων, όπως εμπορεύματα και παρεμφερή **150 €/τ.μ.**, μπάρες και λοιπά εμπόδια **70 €** ανά τεμάχιο. Όσον αφορά στην αποκομιδή προϊόντων κηπευτικών εργασιών, ο Δήμος προσφέρει δωρεάν την αποκομιδή του πρώτου δρομολογίου-φορ- τηγού, μόνον όταν ακολουθούνται οι απαιτήσεις του άρθρου 13 του Κανονισμού. Η αναγκαιότητα χρήσης επιπλέον δρομολογίου πέραν του δωρεάν πρώτου, επιβαρύνει το Δημότη **80 €**. Άλλα επικίνδυνα απόβλητα, όπως υπολείμματα αμιάντου, απομακρύ-

νονται βάσει της ισχύουσας περιβαλλοντικής νομοθεσίας. Σε αντίθετη περίπτωση θα εφαρμόζονται οι διατάξεις περί κατάληψης κοινόχρηστου χώρου.

* Η κατάληψη κοινόχρηστου χώρου από οποιοδήποτε τροχοφόρο **80 €**
* το παρκάρισμα κάθε είδους οχήματος έμπροσθεν κάδου απορριμμάτων **100 €**
* Όποιος ρυπαίνει κατά οποιοδήποτε τρόπο ελεύθερες επιφάνειες, τοίχους, κολόνες, κουτιά της ΔΕΗ ή του ΟΤΕ, στέγαστρα στάσεων, πινακίδες ονοματοθεσίας, πάσης φύσεως στύλους, περιφράξεις δημοτικών οικοπέδων κλπ. τιμωρείται με αυστηρή χρηματική ποινή **800 €**
* Τοποθέτηση μη ανακυκλώσιμων απορριμμάτων σε καδους ανακύκλωσης **100 €**
* Αφαιρεση ανακυκλώσιμων απορριμμάτων από μη εξουσιοδοτημένα άτομα **150 €**
* Ρύπανση οδοστρομάτων ,πεζοδρομίων με μηχανέλαια **100 €**
* Η εγκατάλειψη τοξικών και επικίνδυνων αποβλήτων όπως ορίζονται από΄τις αντίστοιχες διατάξεις τιμωρoύνται με πρόστιμο **500-5.000 €**
* Η κατάληψη κοινόχρηστου χώρου από κοντέινερ **150 €**
* Η ρύπανση κοινόχρηστων χώρων από φορτηγά αυτοκίνητα και γενικά μεσα μεταφοράς υγρού φορτίου(π.χ μπετονιέρες) τιμωρείται με πρόστιμο **1.000 €**
* Στη κατάληψη πεζοδρομίων με οχήματα από συνεργεία και πλυντήρια αυτοκινήτων επιβάλλεται πρόστιμο **250 €**
* η εγκατάλειψη οχημάτων με ή χωρίς πινακίδα κυκλοφορίας, τροχόσπιτα, βάρκες, τα

οποία ρυπαίνουν τον χώρο **800 €** συν έξοδα μεταφοράς.

* η ρύπανση εσωτερικού ή εξωτερικού χώρου σχολείων **2.000 €** και σε περίπτωση υπο-

τροπής **2.500 €**

* η ρύπανση ή η καταστροφή μνημείων, αγαλμάτων και πρασίνου **2.000 €** και σε περί-

πτωση υποτροπής **2.500 €**

* η ρύπανση ή η καταστροφή οδών από οχήματα (λάδια, μεταφερόμενα υλικά κ.λπ.)

**800 €** συν έξοδα καθαρισμού ή επισκευής

* η ρύπανση από καυστήρες **80 €**
* η ηχορύπανση από καταστήματα **400 €** και σε περίπτωση υποτροπής **500 €**
* η ηχορύπανση από ιδιώτες **100 €** και σε περίπτωση υποτροπής **150 €**
* η ανάρτηση πανό σε παλαιά οικήματα, σχολεία, κοινόχρηστους χώρους κ.λπ. **80 €** και

σε περίπτωση υποτροπής **100 €**

* η αφισοκόλληση **8 €** ανά αφίσα.
* Για την περίοδο εκλογών λαμβάνεται απόφαση από το Δημοτικό συμβούλιο .
* η τοποθέτηση γιγαντοαφισών και διαφημιστικών πινακίδων **130 €** το πρώτο τ.μ. και **80 €**

για κάθε επιπλέον

* η ρύπανση τοίχων ή κοινοχρήστων χώρων με σπρέι, χρώματα κ.λπ. **500 €**
* η επικόλληση διαφημιστικών αυτοκόλλητων σε πεζοδρόμια, πλατείες και οδοστρώμα-

τα **500 €**

* η ρίψη διαφημιστικών εντύπων **500 €**
* η τοποθέτηση πάγκων στη λαϊκή αγορά από την προηγούμενη ημέρα **800 €**
* η ρύπανση με προϊόντα στο χώρο της λαϊκής μετά το πέρας της λειτουργίας της **400 €**
* η ρύπανση από ακαθαρσίες κατοικίδιων ζώων **100 €**
* η οποιαδήποτε παρεμβολή σε άνοιγμα χώρου που προορίζεται για την τοποθέτηση

κάδου απορριμμάτων (μπάζωμα κ.λπ.) **500 €** συν τα έξοδα αποκατάστασης

* η ρίψη υγρών (λάδια, πετρέλαια κ.λπ.) σε κάδους απορριμμάτων **200 €**
* η μη περίφραξη και η μη τήρηση καθαριότητας παλαιών ακατοίκητων ακινήτων και οικοπέδων **1.000 €** συν έξοδα καθαρισμού και περίφραξης όπου χρειάζεται και σε περίπτωση υποτροπής **1.200 €**
* Πολιτική του Δήμου δεν είναι η επιβολή προστίμων, τα οποία θεωρούμε ως έσχατο μέτρο για τη συμμόρφωση των «συνειδητά ασυνείδητων», αλλά η συνεργασία και η συμμετοχή όλων των πολιτών, έτσι ώστε όλοι μαζί να βοηθήσουμε στην αναβάθμιση της πόλης μας. Είναι χρέος όλων μας να διατηρούμε την πόλη καθαρή.

